LT Europos Sąjungos oficialusis leidinys L 177/71

Pagal tarptautinę viešąją teisę teisinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti: http://www.unece.org/trans/main/wp29/wp29wgs/wp29gen/wp29fdocstts.html

Jungtinių Tautų Europos ekonomikos komisijos (JT EEK) Taisyklė Nr. 8 „Suvienodintos motorinių transporto priemonių priekinių žibintų, skleidžiančių asimetrinį artimosios arba tolimosios šviesos srautą, arba abu šiuos srautus, su halogeninėmis kaitinamosiomis lempomis (H1, H2, H3, HB3, HB4, H7, H8, H9, HIR1, HIR2 ir (arba) H11) patvirtinimo nuostatos“

4 persvarstyta versija

Įtrauktas visas galiojantis tekstas iki:

05 serijos pakeitimų. Įsigaliojimo data: 2001 m. rugsėjo 8 d.

Taisyklės 4 persvarstytos versijos 1 klaidų ištaisymo. Įsigaliojimo data: 2003 m. kovo 12 d.

TURINYS

TAISYKLĖ

A. ADMINISTRACINĖS NUOSTATOS

0. Taikymo sritis

1. Apibrėžtys

2. Priekinio žibinto patvirtinimo paraiška

3. Ženklinimas

4. Patvirtinimas

B. TECHNINIAI PRIEKINIŲ ŽIBINTŲ REIKALAVIMAI

5. Bendrosios specifikacijos

6. Apšviestumas

7. Reikalavimai dėl nuspalvintų sklaidytuvų ir filtrų

8. Nepatogumo įvertinimas

9. Standartinis priekinis žibintas

10. Pastaba dėl spalvos

C. PAPILDOMOS ADMINISTRACINĖS NUOSTATOS

11. Priekinio žibinto tipo patvirtinimo pakeitimas ir išplėtimo patvirtinimas

12. Gamybos atitiktis

13. Baudos už gamybos neatitiktį

14. Visiškas gamybos nutraukimas

15. Už patvirtinimo bandymus atsakingų technikos tarnybų ir administravimo padalinių pavadinimai ir adresai

16. Pereinamojo laikotarpio nuostatos

PRIEDAI

1 priedas. Pranešimas

2 priedas. Priekinių žibintų su H1, H2, H3, HB3, HB4, H7, H8, H9, HIR1, HIR2 ir (arba) H11 tipo kaitinamosiomis lempomis gamybos atitikties patikra

3 priedas. Patvirtinimo ženklų išdėstymo pavyzdžiai

4 priedas. Matavimo ekranai

5 priedas. Naudojamų priekinių žibintų fotometrinių savybių pastovumo bandymai

6 priedas. Žibintų su plastikiniais sklaidytuvais reikalavimai. Sklaidytuvų arba medžiagos bandinių ir surinktų žibintų bandymas

7 priedas. Minimalūs inspektoriaus atliekamos bandinių atrankos reikalavimai

A. ADMINISTRACINĖS NUOSTATOS

0. TAIKYMO SRITIS (1)

Ši taisyklė taikoma motorinių transporto priemonių priekiniams žibintams, kuriuose gali būti įrengti stikliniai arba plastikiniai sklaidytuvai.

1. APIBRĖŽTYS

Šioje taisyklėje:

1.1. sklaidytuvas – tolimiausia priekinio žibinto (įrenginio) sudedamoji dalis, praleidžianti šviesą pro šviečiamąjį paviršių;

1.2. danga – gaminys (-iai), kurio (-ių) vienu arba keliais sluoksniais padengtas išorinis sklaidytuvo paviršius;

skirtingų tipų priekiniai žibintai – priekiniai žibintai, kurie skiriasi šiomis pagrindinėmis savybėmis:

1.3.1. prekės pavadinimu arba ženklu;

1.3.2. optinėmis sistemos savybėmis;

1.3.3. sudedamosiomis dalimis, kurias naudojant ar pašalinus gali pakisti optiniai efektai vykstant atspindėjimui, refrakcijai, sugerčiai ir (arba) deformacijai eksploatacijos metu. Tačiau filtrų, kurių vienintelė paskirtis – šviesos spalvos keitimas nekeičiant šviesos pasiskirstymo, įrengimas arba pašalinimas nėra priekinio žibinto tipo pakeitimas;

1.3.4. tinkamumu eismui dešiniąja arba kairiąja pusėmis arba abiem eismo sistemoms;

1.3.5. skleidžiamo šviesos srauto tipu (artimoji šviesa, tolimoji šviesa arba abiejų tipų šviesa);

1.3.6. laikikliu, skirtu H1, H2, H3, HB3, HB4, H7, H8, H9, HIR1, HIR2 ir (arba) H11 kategorijos (-ų) kaitinamajai (-osioms) lempai (-oms) įtaisyti (2), (3);

1.3.7. sklaidytuvo ir dangos, jeigu ji naudojama, medžiagomis.

2. PRIEKINIO ŽIBINTO PATVIRTINIMO PARAIŠKA (4)

Patvirtinimo paraišką pateikia priekinio žibinto prekinio pavadinimo arba ženklo savininkas arba jo tinkamai įgaliotas atstovas. Paraiškoje nurodoma:

2.1.1. ar priekinis žibintas skirtas skleisti ir artimąją, ir tolimąją šviesą, ar tik vieną iš jų;

jeigu priekinis žibintas skirtas skleisti artimąją šviesą, ar jis skirtas eismui kairiąja ir dešiniąja pusėmis, ar eismui tik viena iš šių pusių;

2.1.2.1. jeigu priekiniame žibinte įtaisytas reguliuojamas reflektorius, priekinio žibinto įrengimo padėtis (-ys) žemės ir transporto priemonės išilginės vidurinės plokštumos atžvilgiu;

2.1.3. priekinio žibinto skleidžiamos šviesos spalva.

Prie kiekvienos paraiškos pridedama:

trys pakankamai išsamių, kad būtų galima nustatyti tipą, priekinio žibinto vaizdo iš priekio brėžinių su atvaizduotu sklaidytuvo brūkšniniu raštu (jeigu yra) ir skerspjūviu, egzemplioriai; brėžiniuose nurodoma patvirtinimo ženklui skirta vieta;

2.2.1.1. jei priekiniame žibinte įtaisytas reguliuojamas reflektorius, nurodoma (-os) priekinio žibinto įrengimo padėtis (-ys) žemės ir transporto priemonės išilginės vidurinės plokštumos atžvilgiu, jeigu priekinis žibintas skirtas naudoti tik toje (tose) padėtyje (-yse);

2.2.2. trumpas techninis aprašas;

2.2.3. du priekinio žibinto tipo pavyzdžiai;

plastiko, iš kurio pagaminti sklaidytuvai, bandymui:

trylika sklaidytuvų:

2.2.4.1.1. šeši iš šių sklaidytuvų gali būti pakeisti šešiais ne mažesniais kaip 60 mm × 80 mm dydžio medžiagos bandiniais, plokščiu arba išgaubtu išoriniu paviršiumi ir ne mažesne kaip 15 mm × 15 mm iš esmės plokščia sritimi viduryje (kreivio spindulys ne mažesnis kaip 300 mm);

2.2.4.1.2. kiekvienas toks sklaidytuvas arba medžiagos bandinys turi būti pagaminti tokiu pat būdu, koks taikomas masinėje gamyboje;

2.2.4.2. reflektorius, prie kurio pagal gamintojo instrukcijas gali būti tvirtinami sklaidytuvai.

2.3. Medžiagos, iš kurių gaminami sklaidytuvai ir dangos, jeigu jos naudojamos, pateikiamos su bandymų protokolais, kuriuose nurodomos tų medžiagų ir dangų charakteristikos, jeigu gaminiai jau buvo išbandyti.

2.4. Kompetentinga institucija, prieš suteikdama tipo patvirtinimą, patikrina, ar taikomos tinkamos priemonės veiksmingai produkcijos atitikties kontrolei užtikrinti.

3. ŽENKLINIMAS (5)

3.1. Patvirtinti pateikti priekiniai žibintai paženklinami paraiškos pateikėjo naudojamu prekės pavadinimu arba ženklu.

3.2. Ant sklaidytuvo ir pagrindinio korpuso (6) paliekami pakankamo dydžio tarpai 4 dalyje nurodytam patvirtinimo ženklui ir papildomiems simboliams; šie tarpai nurodomi brėžiniuose, minėtuose 2.2.1 punkte.

3.3. Priekiniai žibintai, sukonstruoti taip, kad atitiktų eismo dešiniąja ir kairiąja pusėmis reikalavimus, pažymimi ženklais, rodančiais dvi transporto priemonėje esančio optinio įrenginio arba prie reflektoriaus pritvirtintos kaitinamosios lempos reguliavimo padėtis; šie ženklai sudaromi iš raidžių R/D, žyminčių eismo dešiniąja puse padėtį, ir raidžių L/G, žyminčių eismo kairiąja puse padėtį.

4. PATVIRTINIMAS

4.1. Bendrosios nuostatos

4.1.1. Jeigu visi pagal 2 dalį pateikti priekinio žibinto tipo pavyzdžiai atitinka šios taisyklės nuostatas, suteikiamas patvirtinimas.

4.1.2. Jeigu sugrupuotieji, kombinuotieji arba tarpusavyje sujungtieji žibintai atitinka daugiau nei vienos taisyklės reikalavimus, jie gali būti ženklinami tik vienu tarptautiniu patvirtinimo ženklu, jeigu kiekvienas iš sugrupuotųjų, kombinuotųjų arba tarpusavyje sujungtųjų žibintų atitinka jam taikomas nuostatas.

Jeigu tvirtinama tik vieno tipo šviesa, šis reikalavimas netaikomas priekiniams žibintams, kuriuose įtaisytos lempos su dviem kaitinamaisiais siūlais.

4.1.3. Kiekvienam patvirtintam tipui suteikiamas patvirtinimo numeris. Pirmieji du jo skaitmenys (šiuo metu – 04) rodo pakeitimų, į kuriuos įtraukti naujausi ir svarbiausi techniniai taisyklės pakeitimai, padaryti suteikiant patvirtinimą, seriją. Ta pati susitariančioji šalis negali to paties numerio priskirti kitam priekinių žibintų tipui, kuriam taikoma ši taisyklė, išskyrus atvejį, kai patvirtinimas išplečiamas, kad būtų taikomas įtaisui, kuris nuo jau patvirtinto įtaiso skiriasi tik skleidžiamos šviesos spalva.

4.1.4. Apie priekinių žibintų tipo patvirtinimą, išplėtimo patvirtinimą, atsisakymą suteikti patvirtinimą, patvirtinimo panaikinimą arba visišką gamybos nutraukimą pagal šią taisyklę pranešama šią taisyklę taikančioms 1958 m. Susitarimo šalims, naudojant šios taisyklės 1 priede pateikto pavyzdžio pranešimo blanką ir nurodant tai, ko reikalaujama 2.2.1.1 punkte.

4.1.5. Be 3.1 punkte nustatyto ženklo, kiekvienas priekinis žibintas, atitinkantis pagal šią taisyklę patvirtintą tipą, 3.2 punkte nurodytose vietose paženklinamas 4.2 ir 4.3 punktuose aprašytu patvirtinimo ženklu.

4.2. Patvirtinimo ženklo struktūra

Patvirtinimo ženklas sudaromas iš:

tarptautinio patvirtinimo ženklo, kurį sudaro:

4.2.1.1. apskritimas, jame įrašyta raidė E ir po jos nurodytas skiriamasis patvirtinimą suteikusios šalies numeris (7);

4.2.1.2. 4.1.3 punkte nustatytas patvirtinimo numeris;

šio (šių) papildomo (-ų) simbolio (-ių):

4.2.2.1. ant priekinių žibintų, atitinkančių eismo tik kairiąja puse reikalavimus, pateikiamos horizontalios rodyklės, nukreiptos į dešinę pusę, kai žiūrima stovint priešais priekinį žibintą, t. y., į tą kelio pusę, kuria vyksta eismas;

4.2.2.2. ant priekinių žibintų, sukonstruotų taip, kad atitiktų abiejų eismo sistemų reikalavimus, ir kurių optinį įrenginį arba kaitinamąją lempą galima atitinkamai reguliuoti, pateikiamos horizontalios dvikryptės rodyklės, nukreiptos į kairę ir į dešinę puses;

4.2.2.3. ant priekinių žibintų, atitinkančių šios taisyklės reikalavimus tik dėl artimosios šviesos, pateikiamų raidžių HC;

4.2.2.4. ant priekinių žibintų, atitinkančių šios taisyklės reikalavimus tik dėl tolimosios šviesos, pateikiamų raidžių HR;

4.2.2.5. ant priekinių žibintų, atitinkančių šios taisyklės reikalavimus dėl artimosios ir tolimosios šviesų, pateikiamų raidžių HCR;

4.2.2.6. ant priekinių žibintų su plastikiniu sklaidytuvu greta 4.2.2.3–4.2.2.5 punktuose nurodytų simbolių pateikiamų raidžių PL;

4.2.2.7. ant priekinių žibintų, atitinkančių šios taisyklės reikalavimus dėl tolimosios šviesos, šalia raidę E supančio apskritimo, nurodyto didžiausio šviesos stiprio, išreikšto atskaitos žyme, kaip nustatyta 6.3.2.1.2 punkte; jeigu tai tarpusavyje sujungtieji tolimosios šviesos priekiniai žibintai, nurodomas bendras didžiausias tolimųjų šviesų stipris, išreikštas taip, kaip nurodyta pirmiau.

Bet kuriuo atveju šią taisyklę taikančioms susitariančiosioms šalims perduodamoje patvirtinimo sertifikate ir pranešimo blanke nurodomas tinkamas veikimo režimas, taikytinas atliekant bandymą pagal 5 priedo 1.1.1.1 punktą, ir leidžiama (-os) įtampa (-os) pagal 5 priedo 1.1.1.2 punktą. Atitinkamais atvejais įtaisas ženklinamas taip:

4.2.3.1. priekinių žibintų, atitinkančių šios taisyklės reikalavimus ir sukonstruotų taip, kad kaitinamasis artimosios šviesos žibinto siūlas nešviestų kartu su kuriuo nors kitu apšvietimo funkciją atliekančiu įtaisu, su kuriuo jis gali būti tarpusavyje sujungtas, patvirtinimo ženkle po artimosios šviesos žibinto simbolio rašomas pasvirasis brūkšnys (/);

4.2.3.2. greta priekinio žibinto, kuris šios taisyklės 5 priedo reikalavimus atitinka tik tada, kai naudojama 6 V arba 12 V įtampa, kaitinamosios lempos laikiklio pateikiamas simbolis, kurį sudaro pasviru kryželiu (×) perbrauktas skaičius 24.

4.2.4. Greta pirmiau minėtų papildomų simbolių gali būti pateikiami du patvirtinimo numerio skaitmenys (šiuo metu – 04), rodantys pakeitimų, į kuriuos įtraukti naujausi ir svarbiausi techniniai taisyklės pakeitimai, padaryti suteikiant patvirtinimą, seriją, ir, jeigu būtina, reikiama rodyklė.

4.2.5. 4.2.1 ir 4.2.2 punktuose nurodyti ženklai ir simboliai turi būti aiškiai įskaitomi ir nenutrinami – net ir tada, kai priekinis žibintas įrengiamas transporto priemonėje.

4.3. Patvirtinimo ženklo išdėstymas

4.3.1. Atskiri žibintai

3 priedo 1–9 paveiksluose pateikta patvirtinimo ženklų ir pirmiau minėtų papildomų simbolių išdėstymo pavyzdžių.

Sugrupuotieji, kombinuotieji arba tarpusavyje sujungtieji žibintai

Jeigu sugrupuotieji, kombinuotieji arba tarpusavyje sujungtieji žibintai atitinka keleto taisyklių reikalavimus, jie gali būti ženklinami vienu tarptautiniu patvirtinimo ženklu, kurį sudaro apskritimas, jame įrašyta raidė E ir po jos nurodytas skiriamasis patvirtinimą suteikusios šalies numeris. Šis patvirtinimo ženklas gali būti pateikiamas bet kurioje sugrupuotų, kombinuotųjų arba tarpusavyje sujungtųjų žibintų vietoje su sąlyga, kad:

4.3.2.1.1. jis būtų matomas įrengus tuos žibintus;

4.3.2.1.2. nė vienos sugrupuotųjų, kombinuotųjų arba tarpusavyje sujungtųjų žibintų šviesą praleidžiančios dalies nebūtų galima pašalinti kartu nepašalinant ir patvirtinimo ženklo.

Kiekvieno žibinto identifikavimo simbolis, atitinkantis kiekvieną taisyklę, pagal kurią buvo suteiktas patvirtinimas, kartu su atitinkama pakeitimų, į kuriuos įtraukti naujausi ir svarbiausi techniniai taisyklės pakeitimai, padaryti suteikiant patvirtinimą, seriją, ir, jeigu būtina, reikiama rodyklė pateikiami:

arba:

4.3.2.2.1. ant atitinkamo šviesą skleidžiančio paviršiaus;

arba:

4.3.2.2.2. viename įrenginyje taip, kad kiekvieną iš sugrupuotųjų, kombinuotųjų arba tarpusavyje sujungtųjų žibintų būtų galima aiškiai identifikuoti (žr. 3 priede pateiktus keturis pavyzdžius).

4.3.2.3. Bendro patvirtinimo ženklo sudedamųjų dalių dydis turi būti ne mažesnis už mažiausią leidžiamą mažiausių atskirų ženklų, atitinkančių suteiktą patvirtinimą, dydį.

4.3.2.4. Kiekvienam patvirtintam tipui suteikiamas patvirtinimo numeris. Ta pati susitariančioji šalis negali to paties numerio priskirti kitam sugrupuotųjų, kombinuotųjų arba tarpusavyje sujungtųjų žibintų tipui, kuriam taikoma ši taisyklė.

4.3.2.5. Šios taisyklės 3 priedo 10 paveiksle pateikta sugrupuotųjų, kombinuotųjų arba tarpusavyje sujungtųjų žibintų patvirtinimo ženklų su visais pirmiau minėtais papildomais simboliais išdėstymo pavyzdžių.

Žibintai, kurių sklaidytuvai naudojami skirtingų tipų priekiniuose žibintuose ir kurie gali būti tarpusavyje sujungti arba sugrupuoti su kitais žibintais

Taikomos 4.3.2 punkte išdėstytos nuostatos.

4.3.3.1. Be to, kai naudojamas toks pats sklaidytuvas, jį galima ženklinti skirtingais patvirtinimo ženklais, susijusiais su skirtingų tipų priekiniais žibintais arba žibintų mazgais, su sąlyga, kad ant priekinio žibinto pagrindinio korpuso, net jeigu jo negalima atskirti nuo sklaidytuvo, taip pat būtų paliktas 3.2 punkte aprašytas tarpas ir pateikti faktines funkcijas atliekančių įtaisų patvirtinimo ženklai.

Jeigu skirtingų tipų priekinių žibintų pagrindinis korpusas yra toks pat, ant jo gali būti pateikiami skirtingi patvirtinimo ženklai.

4.3.3.2. Šios taisyklės 3 priedo 11 paveiksle pateikta patvirtinimo ženklų išdėstymo pavyzdžių, atitinkančių minėtąjį atvejį.

B. TECHNINIAI PRIEKINIŲ ŽIBINTŲ REIKALAVIMAI (8)

5. BENDROSIOS SPECIFIKACIJOS

5.1. Kiekvienas atrinktas pavyzdys turi atitikti toliau 6–8 dalyse nustatytas specifikacijas.

Priekiniai žibintai turi būti pagaminti taip, kad nepaisant galimo vibracijos poveikio būtų išsaugotos jiems nustatytos fotometrinės savybės ir kad įprastomis naudojimo sąlygomis jie išliktų geros veikimo būklės.

5.2.1. Priekiniai žibintai turi būti montuojami su įtaisu, kuriuo tuos priekinius žibintus transporto priemonėje būtų galima sureguliuoti pagal priekiniams žibintams taikomas taisykles. Tokio įtaiso neprivalo būti sudedamosiose dalyse, kuriose reflektoriaus negalima atskirti nuo sklaidytuvo, su sąlyga, kad tokios sudedamosios dalys bus naudojamos tik transporto priemonėse, kuriose priekinius žibintus galima reguliuoti kitomis priemonėmis. Jeigu priekinis žibintas, skleidžiantis tolimąją šviesą, ir priekinis žibintas, skleidžiantis artimąją šviesą, su atskiromis kaitinamosiomis lempomis montuojami į sudėtinį mazgą, reguliavimo įtaisu turi būti galima atskirai tinkamai sureguliuoti kiekvieną optinę sistemą. Tačiau tai netaikoma priekinių žibintų sąrankoms, kuriuose negalima atskirti reflektoriaus. Tokio tipo blokams taikomi 6 dalies reikalavimai.

5.3. Sudedamosios dalys, kuriomis kaitinamoji (-sios lempa (-os) tvirtinama (-os) prie reflektoriaus, turi būti pagamintos taip, kad net ir tamsoje kaitinamąją (-ąsias) lempą (-as) būti galima įtaisyti tik tinkamoje padėtyje (9).

Kaitinamosios lempos laikiklis turi atitikti matmenų reikalavimus, nustatytus šiuose IEC leidinio Nr. 61-2 duomenų lapuose:

Kaitinamosios lempos Laikiklis Duomenų lapai H1 P 14,5s 7005-46-3 H2 X 5111 7005-99-2 H3 PK 22s 7005-47-1 HB3 P 20d 7005-31-1 HB4 P 22d 7005-32-1 H7 PX 26d 7005-5-1 H8 PG 17 7005-110-1 HIR1 PX 20d 7005-…-1 HIR2 PX 22d 7005-…-. H9 PGJ 19-5 7005-110-1 H11 PGJ 19-2 7005-110-1

5.4. Priekiniai žibintai, sukonstruoti taip, kad atitiktų eismo dešiniąja ir kairiąja pusėmis reikalavimus, eismui tam tikra kelio puse gali būti pritaikomi atliekant atitinkamus pradinius nustatymus, kai priekinis žibintas įrengiamas transporto priemonėje, arba naudotojui pačiam pasirenkant nustatymus. Toks pradinis arba pasirinktinis nustatymas, pavyzdžiui, gali būti optinio įrenginio įtvirtinimas transporto priemonėje tam tikru kampu arba kaitinamosios lempos įtvirtinimas tam tikru kampu optinio įrenginio atžvilgiu. Bet kuriuo atveju turi būti galima pasirinkti tik dvi tikslias nustatymo padėtis: viena – eismui dešiniąja puse, kita – eismui kairiąja puse; konstrukcija turi būti tokia, kad nebūtų galima netyčia perjungti iš vienos padėties į kitą arba į tarpinę padėtį. Jeigu kaitinamajai lempai numatytos dvi skirtingos padėtys, jos tvirtinimo prie reflektoriaus dalys turi būti sukonstruotos ir pagamintos taip, kad nustačius bet kurią iš dviejų kaitinamosios lempos padėčių, ta padėtis būtų lygiai tokia pat tiksli, kaip reikalaujama dėl priekinių žibintų, skirtų eismui tik viena puse. Atitiktis šio punkto reikalavimams tikrinama atliekant apžiūrą ir, jeigu būtina, naudojant bandomąjį įrenginį.

Priekiniuose žibintuose, skirtuose pakaitomis skleisti tolimąją šviesą ir artimąją šviesą, bet koks sumontuotas mechaninis, elektromechaninis ar kitoks įtaisas, skirtas perjungti iš vienos šviesos į kitą (10), privalo būti sukonstruotas taip, kad:

5.5.1. įtaisas būtų užtektinai atsparus, kad suveiktų 50 000 kartų ir nesugestų dėl vibracijos, galimos įprasto naudojimo metu;

5.5.2. gedimo atveju būtų galima užtikrinti automatinį persijungimą į artimosios šviesos padėtį;

5.5.3. artimoji šviesa arba tolimoji šviesa visuomet būtų įjungiamos mechanizmui nepaliekant galimybės sustoti tarp šių dviejų padėčių;

5.5.4. naudotojas neturėtų galimybės paprastais įrankiais pakeisti judamųjų dalių formos arba padėties.

5.6. Siekiant užtikrinti, kad nebūtų pernelyg didelių fotometrinių savybių pokyčių, pagal 5 priedo reikalavimus atliekami papildomi bandymai.

5.7. Jeigu priekinio žibinto sklaidytuvas pagamintas iš plastiko, bandymai atliekami pagal 6 priedo reikalavimus.

6. APŠVIETA

6.1. Bendrosios nuostatos

6.1.1. Priekiniai žibintai turi būti pagaminti taip, kad įrengus tinkamą H1, H2, H3, HB3, HB4, H7, H8, H9, HIR1, HIR2 ir (arba) H11 kategorijos (-ų) kaitinamąją (-ias) lempą (-as), neakindami užtikrintų tinkamą apšvietą artimosios šviesos atveju ir gerą apšvietą tolimosios šviesos atveju.

6.1.2. Priekinio žibinto užtikrinama apšvieta tikrinama naudojant vertikalų ekraną, pastatytą 25 m atstumu priešais priekinį žibintą ir tinkamais kampais jo ašies atžvilgiu (žr. 4 priedą).

6.1.3. Priekiniai žibintai tikrinami naudojant standartinę (-es) (etaloninę (-es)) kaitinamąją (-ąsias) lempą (-as), skirtą (-as) naudoti 12 V vardinės įtampos sistemoje, visus pasirinkto geltono atspalvio filtrus (11), jeigu tokių yra, pakeitus geometriniu požiūriu identiškais nenuspalvintais filtrais, kurių praleidimo koeficientas ne mažesnis kaip 80 proc. Tikrinant priekinį žibintą, kaitinamosios lempos gnybtų įtampa turi būti sureguliuota taip, kad būtų užtikrintos šios savybės:

Kaitinamosios lempos Apytikslė maitinimo įtampa Šviesos srautas (V), naudojama matuojant (liumenais) H1 12 1 150 H2 12 1 300 H3 12 1 100 HB3 12 1 300 HB4 12 825 H7 12 1 100 H8 12 600 HIR1 12 1 840 HIR2 12 1 355 H9 12 1 500 H11 12 1 000

Priekinis žibintas yra tinkamas, jeigu bent viena standartinė (etaloninė) 12 voltų kaitinamoji lempa, kuri gali būti tiekiama su priekiniu žibintu, atitinka fotometrinius reikalavimus.

6.1.4. Matmenys, kuriais apibrėžiama standartinės kaitinamosios lempos kaitinamojo siūlo padėtis, nurodyti atitinkamame Taisyklės Nr. 37 duomenų lape.

6.1.5. Standartinės kaitinamosios lempos kolbos optinė forma ir savybės turi būti tokios, kad dėl kolbos nesusidarytų atspindžių arba lūžių, turinčių neigiamos įtakos šviesos pasiskirstymui. Atitiktis šiam reikalavimui privalo būti tikrinama matuojant šviesos pasiskirstymą, gautą standartiniame priekiniame žibinte įrengus standartinę (etaloninę) kaitinamąją lempą.

6.2. Nuostatos dėl artimųjų šviesų

6.2.1. Artimosios šviesos srauto ribinė linija turi būti pakankamai aiški, kad artimosios šviesos srautą būtų galima tinkamai sureguliuoti pagalbinėmis priemonėmis. Eismo pusei, kuriai skirtas priekinis žibintas, priešingoje pusėje ribinė linija turi būti horizontali tiesė; kitoje pusėje ji negali užeiti nei už punktyrinės linijos HV H1 H4, sudarytos iš tiesės HV H1, sudarančios 45° kampą su horizontale, ir tiesės H1 H4, esančios per 25 cm virš tiesės hh, nei už tiesės HV H3, 15° kampu pasvirusios virš horizontalės (žr. 4 priedą). Ribinė linija jokiomis aplinkybėmis negali užeiti už linijos HV H2 ir linijos H2 H4 ir būti sudaryta iš dviejų pirmiau aprašytų galimybių derinio.

Priekinis žibintas turi būti nustatytas taip, kad:

6.2.2.1. jeigu priekiniai žibintai sukonstruoti pagal eismo dešiniąja puse reikalavimus, ribinė linija būtų horizontali kairėje ekrano pusėje (12), o jeigu priekiniai žibintai sukonstruoti pagal eismo kairiąja puse reikalavimus, ribinė linija būtų horizontali dešinėje ekrano pusėje;

6.2.2.2. ši horizontali ribinės linijos dalis ekrane būtų 25 cm žemiau už liniją hh (žr. 4 priedą);

6.2.2.3. ribinės linijos lūžio taškas būtų linijoje vv (13).

6.2.3. Jeigu patvirtinimo siekiama tik artimajai šviesai (14), pakanka, kad taip nustatytas priekinis žibintas atitiktų 6.2.5–6.2.7 punktų reikalavimus; jeigu priekinis žibintas skirtas artimajai ir tolimajai šviesoms, jis turi atitikti 6.2.5–6.2.7punktų ir 6.3 punkto reikalavimus.

6.2.4. Jeigu taip nustatytas priekinis žibintas neatitinka 6.2.5–6.2.7 punktų ir 6.3 punkto reikalavimų, jo reguliavimas gali būti pakeistas su sąlyga, kad šviesos srauto ašis į šonus (į dešinę arba į kairę) nepasislinks daugiau kaip per 1° (t. y. 44 cm) (15). Kad būtų lengviau reguliuoti atsižvelgiant į ribinę liniją, dalį priekinio žibinto galima uždengti, kad ribinė linija būtų ryškesnė.

6.2.5. Apšvieta, kurią ekrane sukuria artimoji šviesa, turi atitikti šiuos reikalavimus:

Matavimo ekrano taškai Reikiama apšvieta liuksais Priekiniai žibintai, skirti eismui dešiniąja puse Priekiniai žibintai, skirti eismui kairiąja puse Taškas B 50 L Taškas B 50 R ≤ 0,4 Taškas 75 R Taškas 75 L ≥ 12 Taškas 75 L Taškas 75 R ≤ 12 Taškas 50 L Taškas 50 R ≤ 15 Taškas 50 R Taškas 50 L ≥ 12 Taškas 50 V Taškas 50 V ≥ 6 Taškas 25 L Taškas 25 R ≥ 2 Taškas 25 R Taškas 25 L ≥ 2 Bet kuris taškas III zonoje ≤ 0,7 Bet kuris taškas IV zonoje ≥ 3 Bet kuris taškas I zonoje ≤ 2 x (E50R arba E50L) (16)

6.2.6. I, II, III, ir IV zonose neturi būti matomumą bloginančių šviesos poslinkių į šonus.

6.2.7. Apšvietos vertės A ir B zonose, kaip parodyta 4 priedo C paveiksle, tikrinamos šiame paveiksle pavaizduotuose 1–8 taškuose matuojant fotometrines vertes; šių verčių intervalas turi būti toks:

1 + 2 + 3 ≥ 0,3 lx ir

4 + 5 + 6 ≥ 0,6 lx, ir

0,7 lx ≥ 7 ≥ 0,1 lx, ir

0,7 lx ≥ 8 ≥ 0,2 lx.

Reikalavimai dėl šių verčių netaikomi priekiniams žibintams, kurie buvo patvirtinti prieš pradedant taikyti šios taisyklės 04 pakeitimų serijos 4 papildymą (iki 1993 m. sausio 13 d.), ir patvirtinant atitinkamą išplėtimą (17).

6.2.8. Priekiniai žibintai, sukonstruoti pagal eismo dešiniąja ir kairiąja pusėmis reikalavimus, kiekvienoje iš dviejų optinio įrenginio arba kaitinamosios lempos nustatymo padėčių privalo atitikti pirmiau išdėstytus reikalavimus, taikomus atitinkamos krypties eismui.

6.3. Nuostatos dėl tolimųjų šviesų

6.3.1. Jeigu priekinis žibintas skirtas skleisti tolimąją ir artimąją šviesas, tolimosios šviesos sukuriama apšvieta ekrane matuojama priekinį žibintą sureguliavus taip pat, kaip matavimams pagal 6.2.5–6.2.7 punktų nuostatas; jeigu priekinis žibintas skleidžia tik tolimąją šviesą, jis sureguliuojamas taip, kad didžiausios apšvietos plotas būtų koncentruotas linijų hh ir vv sankirtos taške; toks priekinis žibintas turi atitikti tik 6.3 punkto reikalavimus.

Apšvieta, kurią ekrane sukuria tolimoji šviesa, turi atitikti šiuos reikalavimus:

linijų HH ir VV sankirtos taškas (HV) turi būti izoliuksės, žyminčios 80 proc. didžiausios apšvietos, ribojamame plote. Ši didžiausia vertė (EM) turi būti ne mažesnė kaip 48 liuksai. Didžiausia vertė jokiu būdu turi neviršyti 240 liuksų; be to, jeigu tai kombinuotasis artimosios ir tolimosios šviesų priekinis žibintas, didžiausia vertė turi būti ne daugiau kaip 16 kartų didesnė už artimosios šviesos sukuriamą apšvietą, išmatuotą taške 75 R (arba 75 L).

6.3.2.1.1. Didžiausias tolimosios šviesos stipris (IM), išreikštas tūkstančiais kandelų, apskaičiuojamas pagal šią formulę:

6.3.2.1.2. šio didžiausio stiprio atskaitos žymė (I'M), minėta 4.2.2.7 punkte, nustatoma pagal šią formulę:

ši vertė suapvalinama iki artimiausios iš šių verčių: 7,5, 10, 12,5, 17,5, 20, 25, 27,5, 30, 37,5, 40, 45, 50.

6.3.2.2. Pradedant nuo taško HV ir horizontaliai judant į dešinę ir į kairę, apšvieta 1,125 m atstumu turi būti ne mažesnė kaip 24 liuksai, o 2,25 m atstumu – ne mažesnė kaip 6 liuksai.

Jeigu tai priekinis žibintas su reguliuojamu reflektoriumi, kiekvienai įrengimo padėčiai, nurodytai pagal 2.1.3 punktą, taikomi 6.2 ir 6.3 punktų reikalavimai. Taikoma tokia patikros metodika:

6.4.1. naudojant bandymų goniometrą, nustatoma kiekviena naudojama padėtis šviesos šaltinio centrą ir tašką HV matavimo ekrane jungiančios tiesės atžvilgiu. Tada nustatoma tokia reguliuojamo reflektoriaus padėtis, kad šviesos modelis ekrane atitiktų 6.2.1–6.2.2.3 punktuose ir (arba) 6.3.1 punkte pateiktus nustatymo nurodymus;

6.4.2. pagal 6.4.1 punkto reikalavimus nustačius pradinę reflektoriaus padėtį, priekinis žibintas turi atitikti susijusius 6.2 ir 6.3 punktų fotometrinius reikalavimus;

6.4.3. priekinių žibintų reguliavimo įtaisu reflektorių paslinkus per ±2° vertikaliai arba bent į kraštinę padėtį, jeigu ji nuo pradinės reflektoriaus padėties nutolusi mažiau kaip per 2°, atliekami papildomi bandymai. Visą priekinį žibintą sureguliavus (pavyzdžiui, naudojant goniometrą) atitinkama priešinga kryptimi, šviesos našumas toliau nurodytomis kryptimis turi būti valdomas ir neperžengti nustatytų ribų: artimoji šviesa:

taškai HV ir 75R (atitinkamai – 75L);

tolimoji šviesa: IM ir taškas HV (procentinė IM dalis);

6.4.4. jeigu pareiškėjas nurodė daugiau kaip vieną įrengimo padėtį, dėl visų kitų padėčių kartojama 6.4.1–6.4.3 punktuose aprašyta procedūra;

6.4.5. jeigu pareiškėjas nenurodė specialių įrengimo padėčių, 6.2 ir 6.3 punktuose aprašytiems matavimams priekinis žibintas nustatomas jo reguliavimo įtaisą nustačius į vidurinę padėtį. Reflektorių priekinių žibintų reguliavimo įtaisu paslinkus į kraštines padėtis (vietoje +/-2°), atliekami papildomi 6.4.3 punkte aprašyti bandymai.

6.5. 6.2.5–6.2.7 punktuose ir 6.3 punkte minimos ekrano apšviestumo vertės matuojamos fotoreceptoriumi, kurio naudingasis plotas neviršija 65 kvadratinių milimetrų.

7. REIKALAVIMAI DĖL NUSPALVINTŲ SKLAIDYTUVŲ IR FILTRŲ

7.1. Patvirtinimas gali būti suteiktas priekiniams žibintams, skleidžiantiems baltą arba pasirinkto geltono atspalvio šviesą naudojant kaitinamąją lempą.

Pagal CIE pagrindinių spalvių koordinačių sistemą atitinkamos kolorimetrinės savybės yra tokios:

Pasirinkto geltono atspalvio filtras (ekranas arba sklaidytuvas)

riba raudonos spalvos kryptimi: y ≥ 0,138 + 0,580 x riba žalios spalvos kryptimi: y ≤ 1,29 x –0,100 riba baltos spalvos kryptimi: y ≥ – x +0,966 riba spektrinės vertės kryptimi: y ≤ – x +0,992;

tai galima išreikšti ir taip:

vyraujantis bangų ilgis: 575–585 nm grynumo koeficientas: 0,90–0,98.

Praleidimo koeficientas turi būti ne mažesnis kaip ≥ 0,78, kai matuojama naudojant šviesos šaltinį, kurio spalvinė temperatūra 2 856 K (18).

7.2. Filtras turi būti priekinio žibinto dalis ir turi būti prie jo pritvirtintas taip, kad naudotojas negalėtų filtro pašalinti netyčia arba tyčia, naudodamas įprastus įrankius.

8. NEPATOGUMO ĮVERTINIMAS

Turi būti įvertintas nepatogumas, kurį sukelia priekinių žibintų artimoji šviesa (19).

9. STANDARTINIS PRIEKINIS ŽIBINTAS (20)

Priekinis žibintas yra standartinis (etaloninis) priekinis žibintas, jeigu:

9.1. jis atitinka pirmiau nurodytus patvirtinimo reikalavimus:

9.2. jo naudingasis skersmuo ne mažesnis kaip 160 mm;

jį naudojant kartu su standartine kaitinamąja lempa, įvairiuose 6.2.5 punkte nurodytuose taškuose ir zonose apšvieta yra:

9.3.1. ne didesnė kaip 90 proc. didžiausios leidžiamos vertės ir

9.3.2. ne mažesnė kaip 120 proc. mažiausios leidžiamos vertės, nurodytos 6.2.5 punkte pateiktoje lentelėje.

10. PASTABA DĖL SPALVOS

Kai pagal šios taisyklės 7.1 punktą bus patvirtintas baltą arba pasirinkto geltono atspalvio šviesą skleidžiančio priekinio žibinto tipas, Susitarimo 3 straipsnis, prie kurio pridedama ši taisyklė, negali kliudyti susitariančiosioms šalims drausti jų registruojamose transporto priemonėse naudoti priekinius žibintus, skleidžiančius baltos arba pasirinkto geltono atspalvio šviesos srautą.

C. PAPILDOMOS ADMINISTRACINĖS NUOSTATOS

11. PRIEKINIO ŽIBINTO TIPO PATVIRTINIMO PAKEITIMAS IR IŠPLĖTIMO PATVIRTINIMAS

Apie kiekvieną priekinio žibinto tipo pakeitimą pranešama administravimo padaliniams, suteikusiems priekinio žibinto tipo patvirtinimą. Tuomet šis padalinys gali:

11.1.1. nuspręsti, kad atlikti pakeitimai veikiausiai neturės pastebimo neigiamo poveikio ir kad priekinis žibintas vis dar atitinka reikalavimus, arba

11.1.2. pareikalauti, kad už bandymus atsakinga technikos tarnyba pateiktų papildomą bandymų protokolą.

11.2. Apie patvirtinimą arba atsisakymą suteikti patvirtinimą, nurodant pakeitimus, 4.1.4 punkte nustatyta tvarka pranešama šią taisyklę taikančioms Susitarimo šalims.

11.3. Išplėtimo patvirtinimą suteikianti kompetentinga institucija kiekvienam tokiam išplėtimo patvirtinimui suteikia serijos numerį ir, naudodama šios taisyklės 1 priede pateikto pavyzdžio pranešimo blanką, apie tai praneša šią taisyklę taikančioms 1958 m. Susitarimo šalims.

12. GAMYBOS ATITIKTIS

12.1. Pagal šią taisyklę patvirtinti priekiniai žibintai turi būti pagaminti taip, kad atitiktų tipą, patvirtintą pagal 6 ir 7 dalyse nustatytus reikalavimus.

12.2. Siekiant patikrinti, ar laikomasi 12.1 punkto reikalavimų, taikomos tinkamos gamybos kontrolės priemonės.

Patvirtinimo turėtojas pirmiausia turi:

12.3.1. užtikrinti, kad būtų taikomos veiksmingos gaminių kokybės kontrolės procedūros;

12.3.2. turėti galimybę naudotis kontrolės įranga, būtina atitikčiai kiekvienam patvirtintam tipui patikrinti;

12.3.3. užtikrinti, kad būtų registruojami bandymų rezultatų duomenys ir kad tam tikrą laiką, suderintą su administravimo tarnyba, būtų galima naudotis susijusiais dokumentais;

12.3.4. analizuoti kiekvienos rūšies bandymų rezultatus, siekiant patikrinti ir užtikrinti gaminio savybių pastovumą, pramoninei gamybai taikant tam tikrą leidžiamą nuokrypį;

12.3.5. užtikrinti, kad su kiekvieno tipo gaminiu būtų atlikti bent tie bandymai, kurie yra nurodyti šios taisyklės 2 priede;

12.3.6. užtikrinti, kad tuo atveju, jeigu su atrinktais pavyzdžiais atlikus susijusius bandymus nustatyta neatitiktis tipui, būtų atliekama papildoma atranka ir papildomas bandymas. Turi būti imamasi visų būtinų priemonių, kad būtų atkurta atitinkamos gamybos atitiktis.

Patvirtinimą suteikusi kompetentinga institucija gali bet kada patikrinti kiekvieno gamybos padalinio taikomus kontrolės metodus.

12.4.1. Per kiekvieną patikrinimą apsilankiusiam inspektoriui pateikiami bandymų žurnalai ir gamybos tyrimų duomenys.

12.4.2. Inspektorius gali atsitiktine tvarka pasirinkti pavyzdžius, kurie bus išbandyti gamintojo laboratorijoje. Mažiausiasis pavyzdžių skaičius gali būti nustatomas atsižvelgiant į paties gamintojo atliktų patikrų rezultatus.

12.4.3. Nustatęs, kad kokybės lygis nepakankamas arba kad būtina patikrinti bandymo, atlikto pagal 12.4.2 punktą, patikimumą, inspektorius, vadovaudamasis 7 priede nurodytais kriterijais, parenka pavyzdžius, kurie bus perduoti technikos tarnybai, atlikusiai tipo patvirtinimo bandymus.

12.4.4. Kompetentinga institucija gali atlikti bet kurį šioje taisyklėje nustatytą bandymą. Šie bandymai atliekami su pavyzdžiais, atsitiktine tvarka atrinktais nepažeidžiant gamintojo teikimo įsipareigojimų ir laikantis 7 priede nustatytų kriterijų.

12.4.5. Kompetentinga institucija turi siekti, kad patikros būtų atliekamos ne rečiau kaip kartą per dvejus metus. Tačiau šios nuostatos įgyvendinimas paliekamas kompetentingos institucijos nuožiūrai, atsižvelgiant į tai, kaip ji vertina gamybos atitikties veiksmingos kontrolės įgyvendinimo priemonių patikimumą. Kompetentinga institucija, per kurį nors apsilankymą gavusi neigiamų rezultatų, turi užtikrinti, kad būtų kuo greičiau imtasi visų reikiamų priemonių gamybos atitikčiai atkurti.

12.5. Į priekinius žibintus su akivaizdžiais trūkumais neatsižvelgiama.

12.6. Į atskaitos žymę neatsižvelgiama.

13. BAUDOS UŽ GAMYBOS NEATITIKTĮ

13.1. Jeigu nesilaikoma reikalavimų arba jeigu patvirtinimo ženklu paženklintas priekinis žibintas neatitinka patvirtinto tipo, priekinių žibintų tipui pagal šią taisyklę suteiktas patvirtinimas gali būti panaikintas.

13.2. Jeigu šią taisyklę taikanti Susitarimo šalis panaikina patvirtinimą, kurį anksčiau pati buvo suteikusi, ji, naudodama šios taisyklės 1 priede pateikto pavyzdžio pranešimo blanką, apie tai nedelsdama praneša kitoms šią taisyklę taikančioms susitariančiosioms šalims.

14. VISIŠKAS GAMYBOS NUTRAUKIMAS

Jeigu patvirtinimo savininkas visiškai nutraukia pagal šią taisyklę patvirtinto tipo priekinių žibintų gamybą, jis apie tai praneša patvirtinimą suteikusiai institucijai. Atitinkamą pranešimą gavusi institucija, naudodama šios taisyklės 1 priede pateikto pavyzdžio pranešimo blanką, apie tai praneša kitoms šią taisyklę taikančioms 1958 m. Susitarimo šalims.

15. UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRAVIMO PADALINIŲ PAVADINIMAI IR ADRESAI

Šią taisyklę taikančios 1958 m. Susitarimo šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir patvirtinimą suteikiančių administravimo padalinių, kuriems siunčiami kitose šalyse išduoti pranešimų dėl patvirtinimo, išplėtimo patvirtinimo, atsisakymo suteikti patvirtinimą, patvirtinimo panaikinimo arba visiško gamybos nutraukimo blankai, pavadinimus ir adresus.

16. PEREINAMOJO LAIKOTARPIO NUOSTATOS

16.1. Praėjus šešiems mėnesiams nuo Taisyklės Nr. 112 oficialios įsigaliojimo dienos, šią taisyklę taikančios susitariančiosios šalys nustoja teikusios EEK patvirtinimus pagal šią taisyklę.

16.2. Šią taisyklę taikančios susitariančiosios šalys negali atsisakyti suteikti tipo, patvirtinto pagal šios ir ankstesnių šios taisyklės serijų pakeitimus, išplėtimo patvirtinimą.

16.3. Iki Taisyklės Nr. 112 įsigaliojimo dienos pagal šią taisyklę suteikti patvirtinimai ir visi išplėtimo patvirtinimai, įskaitant vėlesnius išplėtimo patvirtinimus pagal šios taisyklės ankstesnių serijų pakeitimus, lieka galioti neribotą laiką.

16.4. Šią taisyklę taikančios susitariančiosios šalys ir toliau suteikia patvirtinimus priekiniams žibintams pagal šios ir ankstesnių šios taisyklės serijų pakeitimus, jeigu priekiniai žibintai yra numatyti naudoti kaip pakaitinės dalys, skirtos įrengti naudojamose transporto priemonėse.

16.5. Nuo Taisyklės Nr. 112 oficialios įsigaliojimo dienos nė viena šią taisyklę taikanti susitariančioji šalis negali drausti naujo tipo transporto priemonėse įrengti pagal Taisyklę Nr. 112 patvirtintą priekinį žibintą.

16.6. Šią taisyklę taikančios šalys ir toliau leidžia tam tikro tipo arba atskirose transporto priemonėse įrengti pagal šią taisyklę patvirtintą priekinį žibintą.

16.7. Šią taisyklę taikančios susitariančiosios šalys ir toliau leidžia naudojamoje transporto priemonėje įrengti arba naudoti priekinį žibintą, patvirtintą pagal šią taisyklę su ankstesnių serijų pakeitimais, jeigu priekinis žibintas yra numatytas naudoti kaip pakaitinė dalis.

(1) Nė viena šios taisyklės nuostata neturi kliudyti šią taisyklę taikančiai Susitarimo šaliai drausti pagal šią taisyklę patvirtintą priekinį žibintą su plastikiniu sklaidytuvu naudoti kartu su mechaniniu priekinio žibinto valymo įtaisu (su valytuvais).

(2) „Lempos tipo“ nereikėtų painioti su „lempos kategorija“. Ši taisyklė taikoma priekiniams žibintams, kuriuose naudojamos H1, H2, H3, HB3, HB4, H7, H8, H9, HIR1, HIR2 ir (arba) H1 kategorijos (-ų) halogeninės kaitinamosios lempos. Šių kategorijų kaitinamosios lempos iš esmės skiriasi konstrukcija, o tiksliau – galvute. Vienos kategorijos lempos negalima pakeisti kitos kategorijos lempa, tačiau vienos kategorijos kaitinamoji lempa paprastai gali būti kelių tipų.

(3) HIR1 ir (arba) H9 kategorijos (-ų) lempą (-as) leidžiama naudoti tik artimajai šviesai, kartu įrengiant priekinio žibinto valytuvą (-us), atitinkantį (-ius) Taisyklę Nr. 45. Be to, kiek tai susiję su vertikaliu pokrypiu, jeigu įrengti tokie priekiniai žibintai, netaikoma Taisyklės Nr. 48 su 01 serijos pakeitimais 6.2.6.2.2 punkto nuostata. Šis apribojimas taikomas tol, kol nebus sudarytas bendras susitarimas dėl lygio valdiklių ir priekinių žibintų valytuvų naudojimo atsižvelgiant į priekinio žibinto aktyvumo lygį.

(4) Kaitinamosios lempos patvirtinimo paraiška: žr. Taisyklę Nr. 37.

(5) Jeigu priekiniai žibintai atitinka eismo tik viena kelio puse reikalavimus (dešiniąja arba kairiąja), taip pat rekomenduojama, kad ant priekinio sklaidytuvo būtų aiškiai pažymėtas plotas, kurį galima uždengti, kad nebūtų keliama nepatogumų eismo dalyviams tose šalyse, kuriose eismas vyksta kita eismo puse – priešinga tai, kuriai pritaikytas priekinis žibintas. Tačiau šis ženklinimas nebūtinas, kai tas plotas akivaizdžiai matomas iš konstrukcijos.

(6) Jeigu sklaidytuvo negalima atskirti nuo priekinio žibinto pagrindinio korpuso, pakanka palikti tarpą ant sklaidytuvo.

(7) 1 – Vokietija, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekija, 9 – Ispanija, 10 – Jugoslavija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 (nenaudojama), 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusija, 23 – Graikija, 24 – Airija, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30 (nenaudojama), 31 – Bosnija ir Hercegovina, 32 – Latvija, 33 (nenaudojama), 34 – Bulgarija, 35 (nenaudojama), 36 – Lietuva, 37 – Turkija, 38 (nenaudojama), 39 – Azerbaidžanas, 40 – Buvusioji Jugoslavijos Respublika Makedonija, 41 (nenaudojama), 42 – Europos bendrija (patvirtinimus suteikia jos valstybės narės, naudodamos atitinkamą EEK simbolį), 43 – Japonija, 44 (nenaudojama), 45 – Australija, 46 – Ukraina, 47 – Pietų Afrikos Respublika ir 48 – Naujoji Zelandija. Tolesni numeriai kitoms šalims skiriami chronologine tvarka, kuria jos ratifikuoja Susitarimą dėl suvienodintų techninių nuostatų ratinėms transporto priemonėms, įrangai ir dalims, kurios gali būti įrengiamos ir (arba) naudojamos ratinėse transporto priemonėse, ir pagal tas nuostatas suteiktų patvirtinimų abipusio pripažinimo sąlygų priėmimo, arba kuria prie šio susitarimo prisijungia; apie tokiu būdu paskirtus numerius susitariančiosioms šalims praneša Jungtinių Tautų Generalinis Sekretorius.

(8) Techniniai kaitinamųjų lempų reikalavimai: žr. Taisyklę Nr. 37.

(9) Laikoma, kad priekinis žibintas atitinka šio punkto reikalavimus, jeigu kaitinamąją lempą galima lengvai įtaisyti priekiniame žibinte, o nustatymo ąseles galima tinkamai užfiksuoti savo angose net ir tamsoje.

(10) Šios nuostatos netaikomos valdymo jungikliui.

(11) Šie filtrai sudaromi iš visų sudedamųjų dalių, įskaitant sklaidytuvą, skirtų užtikrinti tam tikrą šviesos spalvą.

(12) Bandymo ekranas turi būti pakankamai platus, kad būtų galima patikrinti spindulio ribinę liniją ne mažiau kaip per 5° į abi puses nuo linijos vv.

(13) Jeigu priekinis žibintas sukonstruotas taip, kad šios taisyklės reikalavimus atitiktų tik artimoji šviesa, ir jeigu židinio ašis yra gerokai nukrypusi nuo bendrosios šviesos srauto krypties arba jeigu nepaisant priekinio žibinto tipo (at tai tik artimosios šviesos, ar tai artimosios ir tolimosios šviesos priekinis žibintas) šviesos srauto ribinė linija neturi aiškaus lūžio, šoninis reguliavimas atliekamas taip, kad kaip galima geriau būtų laikomasi apšvietos reikalavimų taškuose 75 R ir 50 R eismo dešiniąja puse atveju ir taškuose 75 L ir 50 L eismo kairiąja puse atveju.

(14) Artimajai šviesai skleisti skirtame priekiniame žibinte gali būti įmontuotas šios sąlygos neatitinkantis tolimosios šviesos įtaisas.

(15) Pareguliavimas paslenkant 1° į dešinę arba į kairę gali būti derinamas su vertikaliu pareguliavimu aukštyn arba žemyn. Pastarajam taikomi tik 6.3 punkto reikalavimai; tačiau horizontalioji ribinės linijos dalis negali užeiti už linijos hh (6.3 punkto nuostatos netaikomos priekiniams žibintams, kurie turi atitikti šios taisyklės reikalavimus tik dėl artimosios šviesos).

(16) E50R ir E50L yra faktiškai išmatuotos apšvietos vertės.

(17) Apšvietos vertės bet kuriame A ir B zonų taške, tai pat esančiame III zonoje, neturi viršyti 0,7 liukso.

(18) Tai atitinka Tarptautinės apšvietimo komisijos (CIE) A tipo šviestuvą.

(19) Šis reikalavimas bus įtrauktas į rekomendacijas administracijoms.

(20) Pereinamuoju laikotarpiu gali būti priimtinos kitokios vertės. Kol nėra galutinių specifikacijų, rekomenduojama naudoti patvirtintą priekinį žibintą.

1 PRIEDAS PRANEŠIMAS (Didžiausias leidžiamas formatas: A4 (210 × 297)) ( 1 ) Išdavė: administravimo padalinio pavadinimas … … … dėl priekinio žibinto tipo (2): PATVIRTINIMO SUTEIKIMO IŠPLĖTIMO PATVIRTINIMO ATSISAKYMO SUTEIKTI PATVIRTINIMĄ PATVIRTINIMO PANAIKINIMO VISIŠKO GAMYBOS NUTRAUKIMO pagal Taisyklę Nr. 8. Patvirtinimo Nr. … Išplėtimo patvirtinimo Nr. … 1. Priekinio žibinto prekinis pavadinimas arba ženklas: … 2. Gamintojo suteiktas priekinio žibinto tipo pavadinimas: … 3. Gamintojo pavadinimas ir adresas: … 4. Gamintojo atstovo, jeigu toks yra, pavadinimas ir adresas: … 5. Pateikimo patvirtinti data: … 6. Už patvirtinimo bandymus atsakinga technikos tarnyba: … 7. Šios tarnybos protokolo parengimo data: … 8. Šios tarnybos parengto protokolo numeris: … 9. Trumpas aprašas: Kategorija, nurodyta atitinkamu ženklinimu (3): … Kaitinamosios (-ųjų) lempos(-ų) skaičius ir kategorija (-os): … Skleidžiamos šviesos spalva: balta / pasirinkto geltono atspalvio (2): … 10. Patvirtinimo ženklo padėtis:… 11. Išplėtimo priežastis (-ys) (jeigu taikytina): … 12. Patvirtinimas suteiktas / išplėtimas patvirtintas / atsisakyta suteikti patvirtinimą / patvirtinimas panaikintas (2): … 13. Vieta: … 14. Data: … 15. Parašas: … 16. Prie šio pranešimo pridedamas patvirtinimą suteikusiai administravimo tarnybai pateiktų dokumentų sąrašas, kurį galima gauti paprašius. (1) Suteikusios patvirtinimą, patvirtinusios išplėtimą, atsisakiusios suteikti patvirtinimą arba panaikinusios patvirtinimą šalies skiriamasis numeris (žr. taisyklės nuostatas dėl patvirtinimo). (2) Išbraukti, kas netinka. (3) Nurodyti tinkamą ženklinimą, pasirenkant iš šio sąrašo:

2 PRIEDAS PRIEKINIŲ ŽIBINTŲ SU H1, H2, H3, HB3, HB4, H7, H8, H9, HIR1, HIR2 IR (ARBA) H11 TIPO KAITINAMOSIOMIS LEMPOMIS GAMYBOS ATITIKTIES PATIKRA 1. BENDROSIOS NUOSTATOS 1.1. Mechaniniu ir geometriniu požiūriu atitikties reikalavimų yra laikomasi, jeigu skirtumai neviršija įprastų gamybos nuokrypių, atitinkančių šios taisyklės reikalavimus. Fotometrinių savybių atžvilgiu masiniu būdu gaminamų priekinių žibintų atitiktis neginčijama, jeigu atliekant bet kurio atsitiktinai pasirinkto priekinio žibinto su standartine kaitinamąja lempa fotometrinių savybių bandymą: 1.2.1. nė viena išmatuota vertė nenukrypsta į blogąją pusę nuo šioje taisyklėje nustatytų verčių daugiau kaip 20 proc. Vertės B 50 L (arba R) taške ir III zonoje į blogąją pusę daugiausia gali nukrypti atitinkamai: B 50 L (arba R): 0,2 liukso, atitinkančio 20 proc. 0,3 liukso, atitinkančio 30 proc. III zona: 0,3 liukso, atitinkančio 20 proc. 0,45 liukso, atitinkančio 30 proc.; arba jeigu: 1.2.2.1. artimosios šviesos atveju taške HV (leidžiamas +0,2 lx nuokrypis) ir, atsižvelgiant į šį sureguliavimą, bent viename kiekvieno ploto, matavimo ekrane (25 m atstumu) ribojamo 15 cm spindulio apskritimu aplink taškus B 50 L (arba R) (1) (leidžiamas +0,1 lx nuokrypis), 75 R (arba L), 50 V, 25 R ir 25 L, taške ir visoje IV zonoje, kuri turi būti ne daugiau kaip per 22,5 cm virš linijos 25 R ir 25 L, gaunamos šioje taisyklėje nustatytos vertės; 1.2.2.2. ir jeigu tolimosios šviesos atveju, kai HV yra 0,75 Emax atitinkančios izoliuksės ribojamame plote, bet kuriame matavimo taške, nurodytame šios taisyklės 6.3.2 punkte, gaunamas leidžiamas +20 proc. didžiausių fotometrinių verčių nuokrypis ir leidžiamas –20 proc. mažiausių fotometrinių verčių nuokrypis. 1.2.3. Jeigu pirmiau aprašytų bandymų rezultatai neatitinka reikalavimų, priekinio žibinto sureguliavimas gali būti pakeistas su sąlyga, kad šviesos srauto ašis į šonus nepasislinks daugiau kaip per 1° į dešinę arba į kairę (2). 1.2.4. Jeigu pirmiau aprašytų bandymų rezultatai neatitinka reikalavimų, priekinių žibintų bandymai kartojami naudojant kitą standartinę kaitinamąją lempą. 1.3. Tikrinant ribinės linijos vertikaliosios padėties pokytį dėl šilumos poveikio, taikoma tokia procedūra: Vienas iš atrinktų priekinių žibintų bandomas 5 priedo 2.1 punkte aprašyta tvarka, prieš tai tris kartus iš eilės atlikus 5 priedo 2.2.2 punkte aprašytą veiksmų seką. Priekinis žibintas yra priimtinas, jeigu Δr neviršija 1,5 mrad. Jeigu ši vertė didesnė kaip 1,5 mrad, bet ne didesnė kaip 2,0 mrad, bandymas atliekamas su antruoju priekiniu žibintu; atlikus šį bandymą, abiejų pavyzdžių užregistruotų absoliučių verčių vidurkis turi neviršyti 1,5 mrad. 1.4. Priekiniame žibinte įtaisius kaitinamąją lempą, kurios spalvinė temperatūra atitinka A standartą, turi būti laikomasi reikalavimų dėl pagrindinių spalvių koordinačių. Pasirinkto geltono atspalvio šviesą skleidžiančio priekinio žibinto su nenuspalvinta kaitinamąja lempa fotometrinės savybės turi atitikti šioje taisyklėje nustatytas vertes, padaugintas iš 0,84. 2. MINIMALŪS GAMINTOJO ATLIEKAMOS ATITIKTIES PATIKROS REIKALAVIMAI Patvirtinimo ženklo savininkas nustatytu laiku turi atlikti bent toliau nurodytus kiekvieno priekinių žibintų tipo bandymus. Bandymai atliekami pagal šios taisyklės nuostatas. Jeigu kuris nors pavyzdys neatitinka tam tikro tipo bandymo reikalavimų, atrenkami ir bandomi kiti pavyzdžiai. Gamintojas imasi priemonių atitinkamos gamybos atitikčiai užtikrinti. 2.1. Bandymų pobūdis Šioje taisyklėje aprašytais atitikties bandymais tikrinamos fotometrinės savybės ir ribinės linijos vertikaliosios padėties pokytis dėl šilumos poveikio. 2.2. Bandymų metodai 2.2.1. Bandymai paprastai atliekami taikant šioje taisyklėje nustatytus metodus. 2.2.2. Per bet kurį gamintojo atliekamą atitikties bandymą gali būti taikomi lygiaverčiai metodai, jeigu gaunamas už patvirtinimo bandymus atsakingos kompetentingos institucijos leidimas. Gamintojas privalo įrodyti, kad taikomi metodai yra lygiaverčiai šioje taisyklėje nustatytiems metodams. 2.2.3. Vykdant 2.2.1 ir 2.2.2 punktų nuostatas, būtina reguliariai kalibruoti bandymų įrangą ir užtikrinti šios įrangos rodmenų atitiktį kompetentingos institucijos atliktiems matavimams. 2.2.4. Visais atvejais taikomi šioje taisyklėje nurodyti standartiniai metodai, ypač tie, kurie yra susiję su administracine patikra ir pavyzdžių atranka. 2.3. Pavyzdžių atrankos pobūdis Priekinių žibintų pavyzdžiai atsitiktine tvarka atrenkami iš vienodų gaminių partijos. Vienodų gaminių partija – tai to paties tipo priekinių žibintų rinkinys, apibrėžtas pagal gamintojo gamybos metodus. Paprastai vertinami serijiniai gaminiai, pagaminti tam tikrose gamyklose. Tačiau gamintojas gali grupuoti su tuo pačiu tipu susijusius duomenis, gautus iš kelių gamyklų, jeigu jose taikoma tokia pat kokybės sistema ir kokybės valdymo metodika. 2.4. Išmatuotos ir užregistruotos fotometrinės savybės Su atrinktu priekiniu žibintu šioje taisyklėje nustatytuose taškuose atliekami fotometriniai matavimai; registruojami tik taškuose Emax, HV (3), HL, HR (4), jeigu bandomas tolimosios šviesos žibintas, ir taškuose B 50 L (arba R), HV, 50 V, 75 R (arba L) ir 25 L (arba R), jeigu bandomas artimosios šviesos žibintas, gauti rodmenys (žr. 4 priede pateiktą paveikslą). 2.5. Priimtinumo kriterijai Gamintojas yra atsakingas už statistinį bandymų rezultatų apdorojimą ir už gaminių priimtinumo kriterijų apibrėžimą kartu su kompetentinga institucija, siekiant užtikrinti šios taisyklės 12.1 punkte nustatytų patikros specifikacijų laikymąsi. Priimtinumo kriterijai turi būti tokie, kad esant 95 proc. pasikliovimo lygiui, mažiausia tikimybė sėkmingai praeiti atrankinę patikrą pagal 7 priedą (pirmoji pavyzdžių atranka) būtų 0,95. (1) Raidės skliausteliuose nurodo priekinius žibintus, skirtus eismui kairiąja puse. (2) Žr. atitinkamą šios taisyklės teksto išnašą. (3) Jeigu tolimosios šviesos žibintas sujungtas su artimosios šviesos žibintu, atliekant tolimosios šviesos žibinto bandymus HV yra tas pats matavimo taškas, kaip ir artimosios šviesos žibinto atveju. (4) HL ir HR: linijos hh taškai, atitinkamai esantys 1,125 m atstumu į kairę ir į dešinę nuo taško HV.

3 PRIEDAS PATVIRTINIMO ŽENKLŲ IŠDĖSTYMO PAVYZDŽIAI 1 pav. Tokiu patvirtinimo ženklu paženklintas priekinis žibintas patvirtintas Nyderlanduose (E4), patvirtinimo numeris 2439, šis priekinis žibintas atitinka šios taisyklės su 04 serijos pakeitimais (04) reikalavimus dėl artimosios ir tolimosios šviesų (HCR) ir skirtas eismui tik dešiniąja puse. Skaičius 30 rodo, kad didžiausias tolimosios šviesos stipris yra 86 250–111 250 kandelų. Pastaba. Patvirtinimo numeris ir papildomi simboliai privalo būti išdėstyti šalia apskritimo, virš raidės E arba po ja, arba į kairę, arba į dešinę nuo šios raidės. Patvirtinimo numerio skaitmenys turi būti toje pačioje raidės E pusėje ir išdėstyti ta pačia kryptimi. Reikėtų vengti patvirtinimo numeriuose naudoti romėniškus skaitmenis, kad jie nebūtų painiojami su kitais simboliais. 2 pav. 3a pav. 3b pav. Tokiu patvirtinimo ženklu paženklintas priekinis žibintas atitinka šios taisyklės reikalavimus dėl artimosios ir tolimosios šviesų ir yra skirtas: eismui tik kairiąja puse. abiem eismo sistemoms, nustatant reikiamą optinio įrenginio arba kaitinamosios lempos padėtį transporto priemonėje. 4 pav. 5 pav. Tokiu patvirtinimo ženklu paženklintas žibintas yra su plastikiniu sklaidytuvu, atitinka šios taisyklės reikalavimus tik dėl artimosios šviesos ir yra skirtas: abiem eismo sistemoms. eismui tik dešiniąja puse. 6 pav. 7 pav. Tokiu patvirtinimo ženklu paženklintas priekinis žibintas atitinka šios taisyklės reikalavimus: tik dėl artimosios šviesos ir yra skirtas eismui tik kairiąja puse. tik dėl tolimosios šviesos 8 pav. 9 pav. Tai priekinio žibinto su plastikiniu sklaidytuvu ir atitinkančio Taisyklės Nr. 8 reikalavimus ženklinimas, rodantis, kad priekinis žibintas: skirtas artimajai ir tolimajai šviesoms ir ir eismui skirtas tik artimajai šviesai tik dešiniąja puse.tik dešiniąja puse. | ir eismui Artimosios šviesos lempos kaitinamasis siūlas negali šviesti kartu su tolimosios šviesos lempos kaitinamuoju siūlu ir (arba) kitu tarpusavyje sujungtu priekiniu žibintu. 10 pav. Supaprastintas sugrupuotųjų, kombinuotųjų arba tarpusavyje sujungtųjų žibintų ženklinimas (Vertikaliomis ir horizontaliomis linijomis vaizduojama šviesos signalinio įtaiso forma. Šios linijos nėra patvirtinimo ženklo dalis). A PAVYZDYS B PAVYZDYS C PAVYZDYS D PAVYZDYS Pastaba. Šiuose keturiuose paveiksluose pateikti apšvietimo įtaiso ženklinimo patvirtinimo ženklu pavyzdžiai, kuriuose nurodyta, kad tai yra: priekinis gabaritinis žibintas, patvirtintas pagal Taisyklę Nr. 7 su 01 serijos pakeitimais; priekinis žibintas, galintis skleisti artimąją šviesą, skirtą eismui dešiniąja ir kairiąja pusėmis, ir tolimąją šviesą, kurios didžiausias stipris yra 86 250–111 250 kandelų (kaip nurodyta skaičiumi 30), patvirtintas pagal Taisyklę Nr. su 04 serijos pakeitimais, su plastikiniu sklaidytuvu; priekinis rūko žibintas, patvirtintas pagal Taisyklę Nr. 19 su 02 serijos pakeitimais, su plastikiniu sklaidytuvu; priekinis posūkio žibintas, 1a kategorijos, patvirtintas pagal Taisyklę Nr. 6 su 02 serijos pakeitimais. 11 pav. Lempa, sujungta su priekiniu žibintu 1 pavyzdys Šiame pavyzdyje parodytas plastikinio sklaidytuvo, skirto naudoti įvairių tipų priekiniuose žibintuose, ženklinimas; konkrečiai tai yra: arba: priekinis žibintas, galintis skleisti artimąją šviesą, skirtą eismui dešiniąja ir kairiąja pusėmis, ir tolimąją šviesą, kurios didžiausias stipris yra 86 250–111 250 kandelų (kaip nurodyta skaičiumi 30), patvirtintas Vokietijoje (E1) pagal Taisyklės Nr. 8 su 04 serijos pakeitimais reikalavimus, sujungtas su priekiniu gabaritiniu žibintu, patvirtintu pagal Taisyklę Nr. 7 su 01 serijos pakeitimais; arba: priekinis žibintas, galintis skleisti artimąją šviesą, skirtą eismui dešiniąja ir kairiąja pusėmis, ir tolimąją šviesą, patvirtintas Vokietijoje (E1) pagal Taisyklės Nr. 1 su 01 serijos pakeitimais reikalavimus, sujungtas su tokiu pačiu priekiniu gabaritiniu žibintu, kaip aprašyta pirmiau; arba netgi: bet kuris iš pirmiau minėtų priekinių žibintų, patvirtintų kaip atskiras žibintas. Ant priekinio žibinto pagrindinio korpuso pateikiamas tik galiojantis patvirtinimo numeris, pavyzdžiui: 2 pavyzdys Šiame pavyzdyje parodyta, kaip ženklinamas plastikinis sklaidytuvas, naudojamas dviejų priekinių žibintų mazge, patvirtintas Prancūzijoje (E2), patvirtinimo numeris 81151, sudarytas iš: priekinio žibinto, skleidžiančio artimąją šviesą, skirtą abiem eismo sistemoms, ir tolimąją šviesą, kurios didžiausias stipris x–y kandelų, atitinkančio Taisyklės Nr. 8 reikalavimus, ir priekinio žibinto, skleidžiančio abiem eismo sistemoms skirtą tolimąją šviesą, kurios didžiausias stipris – w–z kandelų, atitinkančio Taisyklės Nr. 20 reikalavimus, didžiausias bendras tolimųjų šviesų stipris – 86 250–111 250 kandelų.

4 PRIEDAS MATAVIMO EKRANAS A. Priekinis žibintas eismui dešiniąją puse (matmenys nurodyti milimetrais) h-h: horizontali plokštuma eina per priekinio žibinto židinį v-v: vertikali plokštuma B. Priekinis žibintas eismui kairiąja puse (matmenys nurodyti milimetrais) h-h: horizontali plokštuma eina per priekinio žibinto židinį v-v: vertikali plokštuma C. Apšvietos verčių matavimo taškai Pastaba. C paveiksle parodyti matavimo taškai, kai priekinis žibintas skirtas eismui dešiniąja puse. Eismo kairiąja puse atveju 7 ir 8 taškai perkeliami į atitinkamą vietą dešinėje paveikslo pusėje.

5 PRIEDAS NAUDOJAMŲ PRIEKINIŲ ŽIBINTŲ FOTOMETRINIŲ SAVYBIŲ PASTOVUMO BANDYMAI SURINKTŲ PRIEKINIŲ ŽIBINTŲ BANDYMAI Pagal šios taisyklės reikalavimus taške Emax, jeigu bandomas tolimosios šviesos žibintas, ir taškuose HV, 50 R ir B 50 L, jeigu bandomas artimosios šviesos žibintas (arba HV, 50 L, B 50 R, jeigu bandomi priekiniai žibintai, skirti eismui kairiąja puse), išmatavus fotometrines vertes, atliekamas veikiančio surinkto priekinio žibinto pavyzdžio fotometrinių savybių pastovumo bandymas. Surinktas priekinis žibintas – tai visas žibintas su supančiomis korpuso dalimis ir lempomis, kurios gali turėti įtakos žibinto šiluminei sklaidai. 1. FOTOMETRINIŲ SAVYBIŲ PASTOVUMO BANDYMAS Bandymai atliekami sausame ir ramiame ore, esant 23 ± 5 °C aplinkos temperatūrai, surinktą priekinį žibintą įrengus ant pagrindo taip, kaip jis turėtų būti tinkamai įrengiamas transporto priemonėje. 1.1. Švarus priekinis žibintas Priekinis žibintas laikomas įjungtas 12 valandų, kaip aprašyta 1.1.1 punkte, ir tikrinamas, kaip nurodyta 1.1.2 punkte. 1.1.1. Bandymo procedūra Priekinis žibintas laikomas įjungtas nustatytą laikotarpį, kad: a) jeigu norima patvirtinti tik vieną apšvietimo funkciją (tolimąją arba artimąją šviesą), nustatytą laikotarpį būtų laikomas įjungtas atitinkamas kaitinamasis siūlas (1); b) jeigu tai tarpusavyje sujungti artimosios ir tolimosios šviesų žibintai (lempos su dviem kaitinamaisiais siūlais arba dvi kaitinamosios lempos): jeigu pareiškėjas nurodo, kad priekinis žibintas bus naudojamas vienu metu šviečiant tik vienam kaitinamajam siūlui (2), bandymas atliekamas laikantis šios sąlygos, paeiliui įjungiant (1) ir 1.1 punkte nustatytą laikotarpį laikant įjungtą kiekvieną nurodytą funkciją atliekantį įtaisą Visais kitais atvejais (1) (2) priekinis žibintas bandomas taikant toliau nurodytą veiksmų seką, kol sukanka nustatytas laikas: 15 minučių uždegtas artimosios šviesos kaitinamasis siūlas; 5 minutes uždegti visi kaitinamieji siūlai; c) jeigu bandomi sugrupuotų žibintų apšvietimo funkcijas atliekantys įtaisai, visi atskiras apšvietimo funkcijas atliekantys įtaisai vienu metu įjungiami laikotarpiui, nustatytam atskiras apšvietimo funkcijas atliekantiems įtaisams (a), įskaitant naudojamus tarpusavyje sujungtų žibintų apšvietimo funkcijas atliekančius įtaisus (b), kaip nurodyta gamintojo specifikacijose. 1.1.1.2. Bandymo įtampa Bandymo įtampa turi būti tokia, kad būtų užtikrintas 90 proc. didžiausios galios vatais maitinimas, nustatytas kaitinamosioms lempoms skirtoje taisyklėje (Taisyklėje Nr. 37). Naudojama galia vatais visais atvejais turi atitikti atitinkamą 12 V vardinės įtampos kaitinamosios lempos vertę, išskyrus atvejus, kai paraiškos pateikėjas nurodo, kad priekinis žibintas gali būti naudojamas esant kitokiai įtampai. Pastaruoju atveju bandymas atliekamas su kaitinamąja lempa, kurios galia vatais yra didžiausia, kokią galima naudoti. 1.1.2. Bandymo rezultatai 1.1.2.1. Apžiūra Priekiniam žibintui pasiekus aplinkos temperatūrą, priekinio žibinto sklaidytuvas ir išorinis sklaidytuvas, jeigu toks yra, nuvalomas švariu, drėgnu medvilnės audeklu. Tada priekinis žibintas apžiūrimas; turi nebūti būti jokių matomų priekinio žibinto sklaidytuvo arba išorinio sklaidytuvo, jeigu toks yra, deformacijos ir įtrūkimo požymių arba spalvos pokyčių. 1.1.2.2. Fotometrinis bandymas Siekiant užtikrinti šios taisyklės reikalavimų laikymąsi, fotometrinės vertės tikrinamos šiuose taškuose: artimoji šviesa: 50 R–B 50 L–HV, jeigu tai priekiniai žibintai, skirti eismui dešiniąja puse; 50 L–B 50 R–HV, jeigu tai priekiniai žibintai, skirti eismui kairiąja puse; tolimoji šviesa: taške Emax. Siekiant kompensuoti priekinio žibinto pagrindo deformaciją dėl šilumos (ribinės linijos pokytis aprašytas šio priedo 2 dalyje), priekinis žibintas gali būti sureguliuotas ir kitaip. Leidžiama 10 proc. fotometrinių savybių ir prieš bandymą išmatuotų verčių neatitiktis, įskaitant leidžiamus fotometrinių matavimų procedūros nuokrypius. 1.2. Nešvarus priekinis žibintas Priekinį žibintą išbandžius taip, kaip nurodyta 1.1 punkte, priekinis žibintas laikomas įjungtas vieną valandą, kaip aprašyta 1.1.1 punkte, jį parengus taip, kaip nurodyta 1.2.1 punkte, ir patikrinus taip, kaip nurodyta 1.1.2 punkte. 1.2.1. Priekinio žibinto parengimas 1.2.1.1. Bandymo mišinys 1.2.1.1.1. Priekiniam žibintui su išoriniu stikliniu sklaidytuvu: ant priekinio žibinto tepamas vandens ir teršalo mišinys gaminamas iš: 9 dalių (pagal masę) kvarcinio smėlio, kurio smilčių dydis 0–100 µm; 1 dalies (pagal masę) augalinių anglies dulkių (buko malkų), kurių dalelių dydis 0–100 µm, 0,2 dalių (pagal masę) NaCMC (3) ir atitinkamo kiekio distiliuoto vandens, kurio laidis ne didesnis kaip 1 mS/m. Mišinys privalo būti pagamintas ne daugiau kaip prieš 14 dienų. 1.2.1.1.2. Priekiniam žibintui su išoriniu plastikiniu sklaidytuvu: ant priekinio žibinto tepamas vandens ir teršalo mišinys gaminamas iš: 9 dalių (pagal masę) kvarcinio smėlio, kurio smilčių dydis 0–100 µm; 1 dalies (pagal masę) augalinių anglies dulkių (buko malkų), kurių dalelių dydis 0–100 µm, 0,2 dalių (pagal masę) NaCMC (3), 13 dalių (pagal masę) distiliuoto vandens, kurio laidis ne didesnis kaip 1 mS/m, ir 2 ± 1 dalies (-ių) (pagal masę) paviršinio aktyvumo medžiagos (4); Mišinys privalo būti pagamintas ne daugiau kaip prieš 14 dienų. 1.2.1.2. Bandymo mišinio tepimas ant priekinio žibinto Bandymo mišinys tolygiai paskleidžiamas ant viso šviesą skleidžiančio priekinio žibinto paviršiaus ir leidžiama jam išdžiūti. Ši procedūra kartojama tol, kol apšvietos vertė tampa 15–20 proc. mažesnė už vertes, 1 dalyje aprašytomis sąlygomis išmatuotas kiekviename toliau nurodytame taške: Emax, bandant artimosios ir tolimosios šviesų žibinto tolimąją šviesą, Emax, bandant tik tolimosios šviesos žibinto tolimąją šviesą, 50 R ir 50 V (5), bandant tik artimosios šviesos žibintą, skirtą eismui dešiniąja puse; 50 L ir 50 V, bandant tik artimosios šviesos žibintą, skirtą eismui kairiąja puse. (5) 1.2.1.3. Matavimo įranga Matavimo įranga turi būti lygiavertė įrangai, naudojamai per priekinių žibintų patvirtinimo bandymus. Atliekant fotometrinę patikrą, naudojama standartinė (etaloninė) kaitinamoji lempa. 2. RIBINĖS LINIJOS VERTIKALIOSIOS PADĖTIES POKYČIO DĖL ŠILUMOS POVEIKIO BANDYMAS Per šį bandymą tikrinama, ar šilumos sukeliamas ribinės linijos vertikalusis poslinkis neviršija veikiančiam artimosios šviesos žibintui nustatytos vertės. Pagal 1 pastraipos nurodymus patikrintas priekinis žibintas bandomas pagal 2.1 punkto nurodymus, jo nenuimant nuo bandymo įrangos ir nereguliuojant bandymo įrangos atžvilgiu. 2.1. Bandymas Bandymas atliekamas sausame ir ramiame ore, esant 23 ± 5 °C aplinkos temperatūrai. Naudojant masinės gamybos kaitinamąją lempą, kuri prieš bandymą buvo naudojama ne mažiau kaip vieną valandą, įjungiama priekinio žibinto artimoji šviesa, žibinto nenuimant nuo bandymo įrangos ir nereguliuojant bandymo įrangos atžvilgiu. (Atliekant šį bandymą įtampa sureguliuojama taip, kaip nurodyta 1.1.1.2 punkte.) Ribinės linijos horizontaliosios dalies padėtis (tarp linijos VV ir vertikalios linijos, kertančios tašką B 50 R, jeigu žibintas skirtas eismui kairiąja puse, arba B 50 L, jeigu žibintas skirtas eismui dešiniąja puse) tikrinama nuo įjungimo praėjus 3 minutėms (r3) ir 60 minučių (r60). Pirmiau aprašytos ribinės linijos padėties pokyčiai matuojami taikant bet kurį metodą, pagal kurį užtikrinamas pakankamas tikslumas ir atkuriami rezultatai. 2.2. Bandymo rezultatai 2.2.1. Miliradianais (mrad) išreikštas rezultatas yra priimtinas, jeigu užregistruota priekinio žibinto absoliuti vertė ΔrI = / r3 – r60 / yra ne didesnė kaip 1,0 mrad (ΔrI 1,0 mrad). 2.2.2. Tačiau, jeigu ši vertė yra didesnė kaip 1,0 mrad, bet ne didesnė kaip 1,5 mrad (1,0 mrad < Δr1 ≤ 1,5 mrad), 2.1 punkte aprašytas bandymas atliekamas su antruoju priekiniu žibintu, prieš tai tris kartus iš eilės atlikus toliau aprašytą veiksmų seką; šio pakartotinio bandymo tikslas – stabilizuoti priekinio žibinto mechaninių dalių padėtį ant pagrindo, ant kurio šios dalys įrengiamos taip pat, kaip transporto priemonėje: vienai valandai įjungiamas artimosios šviesos žibintas (įtampa sureguliuojama taip, kaip nurodyta 1.1.1.2 punkte); žibintas vienai valandai išjungiamas. Priekinio žibinto tipas yra priimtinas, jeigu pirmojo pavyzdžio išmatuotų absoliučių verčių ΔrI ir antrojo pavyzdžio absoliučių verčių ΔrII vidurkis neviršija 1,0 mrad. (1) Jeigu bandomasis priekinis žibintas sugrupuotas ir (arba) tarpusavyje sujungtas su signaliniais žibintais, šie turi būti įjungti per visą bandymą. Posūkio žibintas turi būti įjungtas mirksėjimo režimu taip, kad įjungimo ir išjungimo laikas būtų beveik vienodas. (2) Jeigu priekiniam žibintui mirksint vienu metu uždegami du arba daugiau lempos kaitinamųjų siūlų, tai nelaikoma įprastu kaitinamųjų siūlų naudojimu vienu metu. (3) NaCMC yra karboksimetilceliuliozės, paprastai žymimos CMC, natrio druska. Teršalų mišinyje naudojamos NaCMC pakeitimo laipsnis (PL) turi būti 0,6–0,7, o 2 proc. tirpalo klampa 20 °C temperatūroje – 200–300 cP. (4) Leidžiamas tam tikras kiekio nuokrypis, kad nešvarumai tinkamai pasiskirstytų ant viso plastikinio sklaidytuvo paviršiaus. (5) Taškas 50 V yra 375 mm žemiau HV, 25 m atstumu esančiame ekrane ant vertikalios linijos v-v.

6 PRIEDAS ŽIBINTŲ SU PLASTIKINIAIS SKLAIDYTUVAIS REIKALAVIMAI. SKLAIDYTUVŲ ARBA MEDŽIAGOS BANDINIŲ IR SURINKTŲ ŽIBINTŲ BANDYMAS 1. BENDROSIOS SPECIFIKACIJOS 1.1. Pagal šios taisyklės 2.2.4 punktą pateikti pavyzdžiai turi atitikti toliau 2.1–2.5 punktuose nurodytas specifikacijas. 1.2. Dviejų surinktų žibintų pavyzdžių, pateiktų pagal šios taisyklės 2.2.3 punktą su plastikiniais sklaidytuvais, sklaidytuvų medžiaga turi atitikti toliau 2.6 punkte nurodytas specifikacijas. 1.3. Su plastikinių sklaidytuvų pavyzdžiais arba medžiagos bandiniais, įrengus reflektorių, su kuriuo jie bus montuojami (kai taikytina), šio priedo 1 priedėlio A lentelėje nurodyta chronologine tvarka atliekami patvirtinimo bandymai. 1.4. Tačiau, jeigu žibinto gamintojas gali įrodyti, kad atlikti toliau 2.1–2.5 punktuose nurodyti gaminio bandymai arba lygiaverčiai bandymai pagal kitą taisyklę ir gauti rezultatai atitinka reikalavimus, šių bandymų kartoti nereikia; privaloma atlikti tik 1 priedėlio B lentelėje nurodytus bandymus. 2. BANDYMAI 2.1. Atsparumas temperatūros pokyčiams 2.1.1. Bandymai Trims naujiems pavyzdžiams (sklaidytuvams) taikomi penki temperatūros ir drėgnio (SOD – santykinis oro drėgnis) pokyčių ciklai pagal šią programą: 3 valandos 40 °C ± 2 °C temperatūroje, esant 85–95 proc. SOD; 1 valanda 23 °C ± 5 °C temperatūroje, esant 60–75 proc. SOD; 15 valandų –30 °C ± 2 °C temperatūroje; 1 valanda 23 °C ± 5 °C temperatūroje, esant 60–75 proc. SOD; 3 valandos 80 °C ± 2 °C temperatūroje; 1 valanda 23 °C ± 5 °C temperatūroje, esant 60–75 proc. SOD. Prieš šį bandymą pavyzdžiai ne mažiau kaip keturias valandas laikomi 23 °C ± 5°C temperatūroje, esant 60–75 proc. SOD. Pastaba. Į vienos valandos trukmės laikymo 23 °C ± 5 °C temperatūroje laikotarpius įtraukiami perėjimo iš vienos temperatūros į kitą laikotarpiai, reikalingi tam, kad būtų išvengta šilumos smūgio poveikio. 2.1.2. Fotometriniai matavimai 2.1.2.1. Metodas Pavyzdžių fotometriniai matavimai atliekami prieš bandymą ir po jo. Tokie matavimai, naudojant standartinį žibintą, atliekami šiuose taškuose: B 50 L ir 50 R, jeigu matuojama artimosios šviesos žibinto arba artimosios ir tolimosios šviesų žibinto artimoji šviesa (B 50 R ir 50 L, jeigu tai priekiniai žibintai, skirti eismui kairiąja puse); taške Emax, jeigu matuojama tolimosios šviesos žibinto arba artimosios ir tolimosios šviesų žibinto tolimoji šviesa. 2.1.2.2. Rezultatai Prieš bandymą ir po jo išmatuotų kiekvieno pavyzdžio fotometrinių verčių pokyčiai turi neviršyti 10 proc., įskaitant leidžiamus fotometrinių matavimų nuokrypius. 2.2. Atsparumas atmosferos veiksniams ir cheminėms medžiagoms 2.2.1. Atsparumas atmosferos veiksniams Trys nauji pavyzdžiai (sklaidytuvai arba medžiagos bandiniai) laikomi spindulių šaltinio, kurio energijos spektro sudėtis artima 5 500–6 000 K temperatūros juodojo kūno energijos spektro sudėčiai, spinduliuose. Tarp to šaltinio ir pavyzdžių įterpiami reikiami filtrai, kaip galima labiau mažinantys trumpesnių kaip 295 nm ilgio bangų ir ilgesnių kaip 2 500 nm ilgio bangų spinduliuotę. Pavyzdžiai veikiami 1 200 ± 200 W/m2 energijos srautu tiek laiko, kad jų gautas šviesos energijos kiekis būtų 4 500 ± 200 MJ/m2. Bandymo įrenginyje, vienodame lygyje su pavyzdžiais padėto juodo skydelio temperatūra turi būti 50 ± 5 °C. Kad pavyzdžiai būtų veikiami tolygiai, jie turi suktis aplink spindulių šaltinį 1–5 kartų per minutę dažniu. Pavyzdžiai apipurškiami 23 ± 5 °C temperatūros distiliuotu vandeniu, kurio savitasis laidis mažesnis kaip 1 mS/m, taikant tokį ciklą: apipurškimas: 5 minutės, džiūvimas: 25 minutės. 2.2.2. Atsparumas cheminėms medžiagoms Atlikus pirmiau 2.2.1 punkte aprašytą bandymą ir toliau 2.2.3.1 punkte aprašytą matavimą, minėtų trijų pavyzdžių išorinis paviršius 2.2.2.2 punkte nustatyta tvarka padengiamas 2.2.2.1 punkte aprašytu mišiniu. 2.2.2.1. Bandymo mišinys Bandymo mišinys sudaromas iš 61,5 proc. n-heptano, 12,5 proc. tolueno, 7,5 proc. etilo tetrachlorido, 12,5 proc. trichloretileno ir 6 proc. ksileno (nurodyta tūrio procentinėmis dalimis). 2.2.2.2. Bandymo mišinio tepimas Medvilninio audinio skiautė (pagal ISO 105) įmirkoma iki soties 2.2.2.1 punkte aprašytame mišinyje ir per dešimt sekundžių dešimčiai minučių prispaudžiama prie pavyzdžio išorinio paviršiaus 50 N/cm2 slėgiu, atitinkančiu slėgį, gaunamą 14 mm × 14 mm bandomąjį paviršių veikiant 100 N jėga). Per šį dešimties minučių laikotarpį audinys dar kartą įmirkomas mišinyje, kad naudojamo skysčio sudėtis nuolat būtų tokia pati kaip nustatyto bandymo mišinio. Per bandymą leidžiama kompensuoti slėgį, kuriuo veikiamas pavyzdys, kad šis neįtrūktų. 2.2.2.3. Valymas Užtepus bandymo mišinį, pavyzdžiai išdžiovinami atvirame ore ir nuplaunami 2.3 punkte („Atsparumas plovikliams“) aprašytu 23 ± 5 °C temperatūros tirpalu. Tada pavyzdžiai kruopščiai išskalaujami 23 ± 5 °C temperatūros distiliuotu vandeniu, kurio sudėtyje gali būti ne daugiau kaip 0,2 proc. priemaišų, ir nušluostomi minkšto audeklo skiaute. 2.2.3. Rezultatai 2.2.3.1. Atlikus atsparumo atmosferos veiksniams bandymą, išoriniame pavyzdžių paviršiuje turi nebūti įtrūkimų, įbrėžimų, atplaišų arba deformacijos požymių, o praleidimo pokyčių vidurkis , gautas šio priedo 2 priedėlyje aprašyta tvarka išmatavus tris pavyzdžius, turi neviršyti 0,020 (Δtm ≤ 0,020). 2.2.3.2. Po atsparumo cheminėms medžiagoms bandymo, ant pavyzdžių turi nebūti jokių cheminių medžiagų dėmių, galinčių sukelti šviesos srauto sklaidos pokyčius, kurių vidurkis , gautas šio priedo 2 priedėlyje aprašyta tvarka išmatavus tris pavyzdžius, turi neviršyti 0,020 (Δdm ≤ 0,020). 2.3. Atsparumas plovikliams ir angliavandeniliams 2.3.1. Atsparumas plovikliams Išorinis trijų pavyzdžių (sklaidytuvų arba medžiagos bandinių) paviršius įkaitinamas iki 50 ± 5 °C temperatūros, po to penkioms minutėms pamerkiamas į 23 ± 5 °C temperatūros mišinį, sudarytą iš 99 dalių distiliuoto vandens su ne daugiau kaip 0,02 proc. priemaišų ir vienos dalies alkilarilo sulfonato. Baigiant bandymą, pavyzdžiai išdžiovinami 50 ± 5 °C temperatūroje. Pavyzdžių paviršius nuvalomas drėgna audeklo skiaute. 2.3.2. Atsparumas angliavandeniliams Minėtų trijų pavyzdžių išorinis paviršius vieną minutę nestipriai trinamas medvilninio audeklo skiaute, įmirkyta mišinyje, sudarytame iš 70 proc. n-heptano ir 30 proc. tolueno (nurodyta tūrio procentais), paskui išdžiovinamas atvirame ore. 2.3.3. Rezultatai Atlikus abu pirmiau aprašytus bandymus, vidutinė laidžio pokyčių vertė , gauta šio priedo 2 priedėlyje aprašyta tvarka išmatavus tris pavyzdžius, turi neviršyti 0,010 (Δtm ≤ 0,010). 2.4. Atsparumas mechaniniam poveikiui 2.4.1. Mechaninio poveikio metodas Taikant šio priedo 3 priedėlyje aprašytą metodą, su trijų naujų pavyzdžių (sklaidytuvų) išoriniu paviršiumi atliekamas tolygaus mechaninio poveikio bandymas. 2.4.2. Rezultatai Atlikus bandymą, praleidimo pokytis ir sklaidos pokytis 2 priedėlyje aprašyta tvarka matuojami šios taisyklės 2.2.4 punkte nurodytoje vietoje. Visų trijų pavyzdžių vidutinė pokyčių vertė turi būti tokia: Δtm ≤ 0,100; Δdm ≤ 0,050. 2.5. Dangos (jeigu naudojama) sukibimo bandymas 2.5.1. Pavyzdžio parengimas 20 mm × 20 mm ploto sklaidytuvo dangos paviršius skustuvu arba adata išraižomas taip, kad susidarytų maždaug 2 mm × 2 mm dydžio langelių tinklelis. Peiliuką arba adatą reikia spausti pakankamai, kad būtų perrėžtas bent dangos sluoksnis. 2.5.2. Bandymo aprašymas Naudojama lipnioji juosta, kurios sukibimo jėga, išmatuota šio priedo 4 priedėlyje aprašytomis standartinėmis sąlygomis, lygi 2 N vienam pločio cm ±20 proc. Ši ne mažiau kaip 25 mm pločio lipnioji juosta ne mažiau kaip penkias minutes laikoma prispausta prie paviršiaus, parengto, kaip nurodyta 2.5.1 punkte. Lipniosios juostos galas apkraunamas taip, kad sukibimo su paviršiumi jėga būtų lygi šiam paviršiui statmenai jėgai. Tada juosta nuplėšiama traukiant vienodu 1,5 ± 0,2 m/s greičiu. 2.5.3. Rezultatai Tinklelio plote turi nebūti pastebimų apgadinimų. Tinklelio linijų sankirtose arba įrantų kraštuose apgadinimų gali būti, tačiau apgadintas plotas turi neviršyti 15 proc. suraižyto paviršiaus ploto. 2.6. Surinkto priekinio žibinto su plastikiniu sklaidytuvu bandymai 2.6.1. Sklaidytuvo paviršiaus atsparumas mechaniniam poveikiui 2.6.1.1. Bandymai Su žibinto pavyzdžiu Nr. 1 sklaidytuvu atliekamas pirmiau 2.4.1 punkte aprašytas bandymas. 2.6.1.2. Rezultatai Atlikus bandymą, pagal šią taisyklę atliktų priekinio žibinto fotometrinių matavimų rezultatai negali daugiau kaip 30 proc. viršyti didžiausių verčių, nustatytų taškams B 50 L ir HV, ir negali būti daugiau kaip 10 proc. mažesni už mažiausias vertes, nustatytas taškui 75 R (jeigu priekiniai žibintai skirti eismui kairiąja puse, taškai, į kuriuos atsižvelgiama, yra B 50 R, HV ir 75 L). 2.6.2. Dangos (jeigu naudojama) sukibimo bandymas Su žibinto pavyzdžiu Nr. 2 sklaidytuvu atliekamas pirmiau 2.5 punkte aprašytas bandymas. 3. GAMYBOS ATITIKTIES PATIKRA Sklaidytuvams gaminti naudojamų medžiagų atžvilgiu pripažįstama, kad tam tikros serijos žibintai atitinka šios taisyklės reikalavimus, jeigu: 3.1.1. po atsparumo cheminėms medžiagoms, plovikliams ir angliavandeniliams bandymų išoriniame pavyzdžių paviršiuje nėra plika akimi matomų įtrūkimų, atplaišų arba deformacijos požymių (žr. 2.2.2, 2.3.1 ir 2.3.2 punktus); 3.1.2. po 2.6.1.1 punkte aprašyto bandymo 2.6.1.2 punkte nurodytuose taškuose išmatuotos fotometrinės vertės neviršija šioje taisyklėje nustatytų gamybos atitikties ribų. 3.2. Jeigu bandymų rezultatai neatitinka reikalavimų, bandymai kartojami su kitu atsitiktine tvarka atrinktu priekinio žibinto pavyzdžiu. 1 PRIEDĖLIS CHRONOLOGINĖ PATVIRTINIMO BANDYMŲ TVARKA Plastikinių medžiagų (sklaidytuvų arba medžiagos bandinių, pateiktų pagal šios taisyklės 2.2.4 punktą) bandymai. A lentelė Pavyzdžiai Bandymai Sklaidytuvai arba medžiagos bandiniai Sklaidytuvai 1 2 3 4 5 6 7 8 9 10 11 12 13 1.1. Ribota fotometrija (2.1.2 punktas) x x x 1.1.1. Temperatūros pokytis (2.1.1 punktas) x x x 1.1.2. Ribota fotometrija (2.1.2 punktas) x x x 1.2.1. Praleidimo matavimas x x x x x x x x x 1.2.2. Sklaidos matavimas x x x x x x 1.3. Atmosferos veiksniai (2.2.1 punktas) x x x 1.3.1. Praleidimo matavimas x x x 1.4. Cheminės medžiagos (2.2.2 punktas) x x x 1.4.1. Sklaidos matavimas x x x 1.5. Plovikliai (2.2.1 punktas) x x x 1.6. Angliavandeniliai (2.3.2 punktas) x x x 1.6.1. Praleidimo matavimas x x x 1.7. Mechaninis poveikis (2.4.1 punktas) x x x 1.7.1. Praleidimo matavimas x x x 1.7.2. Sklaidos matavimas x x x 1.8. Sukibimas (2.5 punktas) x Surinktų žibintų (pateiktų pagal šios taisyklės 2.2.3 punktą) bandymai. B lentelė Surinktas priekinis žibintas Pavyzdžio Nr. 1 2 2.1. Mechaninis poveikis (2.6.1.1 punktas) x 2.2. Fotometrija (2.6.1.2 punktas) x 2.3. Sukibimas (2.6.2 punktas) x 2 PRIEDĖLIS Šviesos sklaidos ir praleidimo matavimo metodas 1. ĮRANGA (žr. paveikslą) Pusinės divergencijos kolimatoriaus K spindulys apribojamas diafragma DT su 6 mm skersmens apertūra, prieš ją pastatomas stovas su pavyzdžiu. Glaudžiamasis achromatinis sklaidytuvas L2, apsaugotas nuo sferinės aberacijos, jungia diafragmą DT ir imtuvą R; sklaidytuvo L2 skersmuo turi būti toks, kad neribotų pavyzdžio sklaidomos šviesos kūgio, kurio pusinis viršūnės kampas β/2 = 14°. Sklaidytuvo L2 vaizdo židinio plokštumoje pastatoma žiedo pavidalo diafragma DD, kurios kampai α/2 = 1° ir α max/2 = 12°. Neskaidri centrinė diafragmos dalis reikalinga tam, kad nepraleistų tiesiai iš šviesos šaltinio sklindančios šviesos. Centrinę diafragmos dalį turi būti įmanoma patraukti iš šviesos srauto taip, kad ją būtų galima grąžinti tiksliai į pradinę vietą. Atstumas L2 DT ir sklaidytuvo L2 židinio nuotolis F2 (1) parenkamas taip, kad DT atvaizdas visiškai uždengtų imtuvą R. Pradinį krentantį srautą prilyginus 1 000 vienetų, absoliutus kiekvieno rodmens tikslumas turi būti didesnis už 1 vienetą. 2. MATAVIMAI Matuojami šie dydžiai: Dydis Su pavyzdžiu Su centrine DD dalimi Gauta vertė T1 Ne Ne Krentančio srauto pradinis rodmuo T2 Taip (prieš bandymą) Ne Srautas, kurį praleidžia naujoji medžiaga 24 °C srityje T3 Taip (po bandymo) Ne Srautas, kurį praleidžia bandomoji medžiaga 24 °C srityje T4 Taip (prieš bandymą) Taip Naujosios medžiagos srauto sklaida T5 Taip (po bandymo) Taip Bandomosios medžiagos srauto sklaida (1) Rekomenduojama, kad L2 atveju židinio nuotolis būtų apie 80 mm. 3 PRIEDĖLIS BANDYMAS PURŠKIMO METODU 1. BANDYMO ĮRANGA 1.1. Purkštuvas Naudojamas purkštuvas su 1,3 mm skersmens antgaliu, kuriuo skystį būtų galima purkšti 0,24 ± 0,02 l/min. greičiu, esant 6,0 (–0, +0,5) barų darbiniam slėgiui. Šiomis darbinėmis sąlygomis ant bandomojo paviršiaus, esančio 380 ± 10 mm atstumu nuo purkštuvo antgalio, turi būti gauta 170 ± 50 mm skersmens srovės projekcija. 1.2. Bandymo mišinys Bandymo mišinys sudaromas iš: kvarcinio smėlio, kurio kietumas pagal Moso skalę – 7, smilčių dydis – 0–0,2 mm, pasiskirstymas daugmaž normalus, kampinis koeficientas – 1,8–2; vandens, kurio kietumas ne didesnis kaip 205 g/m3; į litrą vandens dedama 25 g smėlio. 2. BANDYMAS Ant žibinto sklaidytuvų išorinio paviršiaus vieną arba daugiau kaip vieną kartą užpurškiama pirmiau aprašytoji smėlio srovė. Srovė į bandomąjį paviršių turi būti purškiama beveik statmenai. Paviršiaus dilimas tikrinamas prie bandomųjų sklaidytuvų pridedant vieną arba kelis standartinius stiklo bandinius. Mišinio purškiama tol, kol 2 priedėlyje aprašytais metodais išmatuotos pavyzdžio arba pavyzdžių šviesos sklaidos pokytis tampa lygus: Tikrinant, ar visas bandomas paviršius nudilo vienodai, gali būti naudojami keli standartiniai pavyzdžiai. 4 PRIEDĖLIS SUKIBIMO BANDYMAS LIPNIĄJA JUOSTA 1. TIKSLAS Šiuo metodu įprastinėmis sąlygomis galima išmatuoti linijinę lipniosios juostos sukibimo su stiklo plokšte jėgą. 2. PRINCIPAS Matuojama jėga, kurios reikia 90° kampu traukiamai lipniajai juostai atplėšti nuo stiklo plokštės. 3. REIKIAMOS ATMOSFEROS SĄLYGOS Aplinkos temperatūra turi būti 23 ± 5 °C, santykinis oro drėgnis (SOD) – 65 ± 15 proc. 4. BANDINIAI Prieš bandymą bandomasis lipniosios juostos ritinėlis 24 valandas laikomas nurodytomis atmosferos sąlygomis (žr. 3 dalį). Iš kiekvieno ritinėlio turi būti išbandyta po penkis 400 mm ilgio bandinius. Bandiniai iš ritinėlio imami pirmiau nusukus nuo ritinėlio ir išmetus pirmąsias tris juostos vijas. 5. PROCEDŪRA Bandymas atliekamas 3 dalyje nurodytomis aplinkos sąlygomis. Ritinėlį vyniojant maždaug 300 mm/s greičiu, paimami penki bandiniai, kurie per 15 sekundžių užklijuojami tokiu būdu: juosta palaipsniui priglaudžiama prie stiklo plokštės, išilgai lengvai trinant pirštu, kad tarp juostos ir stiklo plokštės nesusidarytų oro pūslių, tačiau pernelyg nespaudžiama. Stiklo plokštė su užklijuota juosta nurodytomis aplinkos sąlygomis laikomos 10 minučių. Juostos bandinys atplėšiamas nuo stiklo per maždaug 25 mm taip, kad plėšimo plokštuma būtų statmena bandinio ašiai. Plokštė įtvirtinama, o laisvasis juostos galas atlenkiamas atgal 90° kampu. Jėga naudojama taip, kad juostos ir plokštės skiriamoji linija būtų statmena šios jėgos vektoriui ir statmena plokštei. Juosta plėšiama 300 ± 30 mm/s greičiu ir registruojama juostai atplėšti reikalinga jėga. 6. REZULTATAI Gautosios penkios vertės surašomos didėjimo tvarka, ir matavimo rezultatu laikoma vidurinioji vertė (mediana). Ši vertė išreiškiama niutonais juostos pločio centimetrui.